Rayanair : Južne vesti\n"Ryanair" uvodi novu avio-liniju od Niša do Krfa\n12:53, 27. 4. 2021.\nOd 4. jula niskotarifni prevoznik Ryanair uvodi novu avio-liniju od Niša do Krfa, saopštili su sa Aerodroma "Konstantin Veliki".\nZbog nevremena avion “Ryanair”-a sleteo u Sofiju umesto u Niš\n18:41, 16. 6. 2018.\nKiša i magla koja se nadvila nad Nišom, sprečila je avion “Ryanair”-a koji je poleteo iz Milana da sleti na Aerodrom “Konstantin Veliki”, te je on nastavio do Sofije, a kako su naveli u korisničkom servisu, putnici će autobusima biti prevezeni u Niš.\n“Ryanair” od sredine januara naplaćuje unos dve torbe u kabinu\n12:23, 8. 1. 2018.\nSvi putnici koji sa niške vazdušne luke lete avionima "Ryanair"-a, od 15. januara u putničku kabinu mogu da unesu dve torbe samo ako pri kupovini karte doplate 5 evra, najavljuju iz irske avio-kompanije. Oni koji ne kupe ovu uslugu, veću kabinsku torbu mogu besplatno da smeste u prtljažnik.\nAvionom iz Niša od oktobra i do Stokholma\n13:38, 11. 5. 2017.\nOsim do Dizeldorfa, Berlina, Milana i Bratislave, avioni irske kompanije "Ryanair" će od 31. oktobra iz Niša leteti i do Stokholma, saopšteno je sa niškog aerodroma. Promotivna cena karte svega 19,99 evra u jednom smeru.\n"Rajaner" konačno leti iz Niša\n16:05, 4. 9. 2016.\nPosle bezbroj najava u zadnjih deset godina, najveća evropska "jeftina" avio-kompanija uspostavila je redovne linije iz Srbije. Avion Rajanera poleteo sa na niškog aerodroma za Berlin, među putnicima i Makedonci, Vojvođani,...\n"Ryanair" leti od Niša do Berlina\n12:03, 20. 4. 2016.\nIrska “low cost” avio-kompanija "Rayanair" uvešće po prvi put liniju sa niškog aerodroma. Avioni ove kompanije leteće iz Niša do Berlina i nazad.\n11:15, 19. 1. 2022.\nPolomljena vrata javnog toaleta u Leskovcu, policija traga za počiniocima\n11:06, 19. 1. 2022.\nBrojevi i dalje rastu, još 372 pacijenta pozitivna u Pčinjskom okrugu\n10:43, 19. 1. 2022.\n10:42, 19. 1. 2022.\nPreminuo vranjski novinar Vladimir Ranđelović\n10:20, 19. 1. 2022.\nViše zaposlenih na ginekologiji u Leskovcu zaraženo koronom, na virus pozitivna i jedna beba


Najopasnija igračka na svetu: Nuklearni set za mlade naučnike sadržao je pravi uranijum (VIDEO) - National Geographic Srbija\nDeca se prilikom igre često povređuju i ma koliko igračke bile prilagođene njihovom uzrastu, često su nezgode neizbežne zbog raznih propusta proizvođača. Takav slučaj je i sa Atomic Energy Lab-om, mini nuklearnom laboratorijom namenjenoj deci.\nTema atomske energije sredinom 20. veka doživela je pravi bum, te je kompanija A. C. Gilbert 1950. godine odlučila da iskoristi priliku i na tržište lansirala hemisjki set za decu. Namera je bila da se deci omogući da stvaraju i gledaju nuklarne i hemijske reakcije koristeći radioaktivni materijal.\nU setu namenjeom “mladim naučnicima“, koji im je omogućavao da izvedu više od 150 eksperimenata, nalazili su se, između ostalog, uranijumska ruda i tri različita izvora radijacije.\n: Tim kanala Cloudylabs na sajtu YouTube snimio je kako parče uranijuma emituje radijaciju.\nTakođe, uz set je stigao i priručnik - prospekt za uranijum - čak i obrazac za naručivanje rezervnih radioaktivnih izvora. Deca su takođe imala priliku da koriste spintariskop, uređaj koji im omogućava da izračunavaju zračenje dobijeno jonizujućim zračenjem i fosforom.\nSrećom, igračka je bila u prodaji samo tokom 1952. i 1953. godine, a u Americi se mogla kupiti 50 dolara.\nFizika Nuklearna fizika Hemija Uranijum Igračka deca zanimljivosti


Milan Junior Camp ponovo u Beogradu\nZahvaljujući dugogodišnjoj saradnji Banca Intese i AC Milan, kao i velikom uspehu prošlogodišnjeg Milan Junior Camp-a, prvog na ovim prostorima, u Beogradu će se u periodu od 18. do 29. juna organizovati drugi Banca Intesa Milan Junior Camp, najavljeno je konferenciji za medije, organizovanoj u utorak, 24. aprila, u beogradskom Sport Caffe-u.\nU tom periodu više od 300 mališana, uzrasta od 6 do16 godina, imaće priliku da tajne najvažnije sporedne stvari na svetu uči na stadionu OFK Beograd od renomiranih trenera AC Milana koji se, prepuni utisaka iz prošle godine, vraćaju u Beograd sa velikim nestrpljenjem, da vide još jednu generaciju talentovanih srpskih klinaca.\n“Zaista smo veoma srećni što smo u Srbiji, zemlji koja mnogo voli fudbal i koja je dala značajan doprinos svetskom fudbalu. Takođe, AC Milan posebno želi da se se zahvali svojim partnerima u Srbiji: Banca Intesa Beograd, Imlek, Pepsi, Večernje Novosti i OFK Beograd”, koji su pomogli u organizaciji Camp-a, istakao je tom prilikom Daniele Massaro, proslavljeni fudbalski as, a sada portparol crveno-crnih i promoter Milan Junior Camp-a.\nMaja Kolar, PR menadžer Banca Intesa istakla je da je organizacija Milan Junior Camp-a po drugi put još jedan dokaz opredeljenosti Banca Intesa da konstantno doprinosi razvoju i popularizacij sporta kao i zdravog načina života među mladima. „Osim toga, Banca Intesa nastoji da doprinese rešavanju ključnih problema u oblastima vezanim za razvoj, sigurnost i zdravstvenu zaštitu mladih i u tom kontekstu od 2003. godine pruža podršku radu humanitarne organizacije »Naša Srbija«. Zahvaljujući sličnom opredeljenju, AC Milan i World Camp International su omogućili da 30 dečaka koji su u prethodnim ratovima ostali bez jednog ili oba roditelja jedan dan provedu sa ostalim dečacima u kampu.


Švedska zabranjuje ulazak putnicima iz Srbije - Boom93\nŠvedska vlada usvojila je set amandmana koji menjaju pravila ulaska u zemlju. Zabrana ulaska će biti uvedena za države koje predstavljaju rizične zone zbog velikog broja zaraženih koronavirusom.\nOsim Srbije, odlučeno je da građani Albanije, Jermenije, Azerbejdžana i Japana ne mogu ući u Švedsku od 20. septembra.\nGrađani Severne Makedonije, San Marina, Švajcarske, Turske, Vatikana i Ukrajine su trenutno izuzeti od ove zabrane, ali će morati da se podvrgnu testu na koronavirus na samom aerodromu.\nPrema preporukama Evropske komisije, potvrde o vakcinaciji izdate u ovim zemljama ekvivalentne su digitalnom kovid sertifikatu EU.\nUjedinjeno Kraljevstvo nalazi se na listi čekanja, ali je najavljeno da će i pitanje putnika iz UK uskoro biti rešeno.\nŠvedska vlada nastaviće da pomno prati situaciju sa koronavirusom u celom svetu, a pravila su konstantno podložna promeni, saopšteno je danas.\nOznakeKoronavirus Srbija Švedska Zabrana ulaska\nNekoliko hiljada učesnika na Prajdu u Beogradu


Prva pobeda odbojkaša Srbije na SP - Izazov\nNovi magazin 13. septembra 2018. 23:00\n„Uvek je problem kod ovakvih protivnika naša strana mreže. To sam i rekao momcima pred utakmicu – ako mi igramo dobro i na našem nivou, mi smo jači protivnik i mi ćemo njih da pobedimo, samo zavisi od toga kakav će nivo naše igre da bude“, rekao je selektor Nikola Grbić posle meča.\n„U prvom setu smo dobro počeli, ali smo počeli da pravimo greške, vratili smo ih u igru i rizikovali da tu deonicu izgubimo. Posle toga smo te neke stvari doveli na svoje mesto, smanjili broj grešaka. Naravno, oni su nam pomogli u tome jer su pali u igri, ali ja više volim da mi odradimo s naše strane sve što treba, a šta će oni da urade to je na njima“, dodao je Grbić.\nĐoković eliminisan u četvrtfinalu Monte Karla\nĐoković lako do četvrtfinala mastersa u Monte Karlu\nBeron: Ako nemaš srce za petu utakmicu, onda…


"RADIĆE SE NA UŠTEDAMA" Višković najavio ulaganja u zdravstveni i realni sektor\nPredsednik Vlade Republike Srpske Radovan Višković poručio je da će budžetom za naredu godinu, koji bi trebalo da bude na nivou ovogodišnjeg, oko 3,5 milijardi KM, biti nastavljena ulaganja u zdravstveni i realni sektor.\nVišković je u intervjuu Srni istakao da će se raditi na uštedama, odnosno smanjenju troškova od reprezentacije do stručnih usluga da bi više sredstava moglo biti izdvojeno za investicije i kapitalna ulaganja, prenosi Srpskainfo.\n– Nažalost, zbog pandemije virusa korona prvi put ćemo imati stavku granta za Kompenzacioni fond jer u suštini iz ovog fonda plaćamo obaveze prema zdravstvenom, realnom sektoru i tako dalje. Sigurno da ćemo na toj poziciji imati značajna sredstva, više od 50 miliona KM koja će moći da prate i zdravstvo i realni sektor u 2021. godini kao što smo radili i u ovoj – rekao je Višković i naveo da je planirano da budžet za 2021. godinu bude usvojen u decembru.\n"VAKCINA U SRPSKOJ ČIM BUDE DOSTUPNA" Višković: Uplatili smo avans od deset odsto Evropskoj komisiji\n"SRBIJA STOJI IZA NAS, A I MI IZA SRBIJE" Dodik: Banjaluka je posle Beograda naperspektivniji i najbolji srpski grad\n"OD 2014. SRBIJA U PROJEKTE U RS ULOŽILA 59 MILIONA EVRA" Potpisana zajednička izjava o izgradnji TRI HIDROCENTRALE na Drini (FOTO)\n– Republika Srpska je finansijski stabilna, ispunjava svoje obaveze, isplaćuje plate, penzije, socijalna davanja, tako da ne treba preterano trošiti vreme na takve komentare – istakao je Višković i dodao da je dovoljno pitati one koji dobijaju sredstva iz budžeta da li ima nešto da im nije isplaćeno.\nOn je podsetio da je Zakonom o penzijsko-invalidskom osiguranju predviđeno da se svake godine u januaru radi redovno usklađivanje penzija u skladu sa troškovima života i rastom plata u prethodnoj godini.\n– Kada bi se to radilo danas, bilo bi između tri i četiri odsto. Ako je četiri odsto, to je onda dodatno četiri miliona KM na mesečnom nivou za penzije. Republika i sada servisira sredstva koja nedostaju za penzije – oko 20 miliona KM mesečno – naveo je Višković.\nGovoreći o merama Vlade Republike Srpske i pomoći privredi u proteklih devet meseci pandemije virusa korona, Višković je naveo da se uspelo sačuvati nivo zaposlenosti koji je bio pre pandemije.\n– Od početka pandemije virusa korona do danas imamo 17.992 radnika koji su ostali bez posla, a u istom tom periodu imamo 20.447 novozaposlenih. Žalim za svakim radnim mestom u Republici Srpskoj i znam da svakoga ko je ostao bez posla njega i njegovu porodicu to najviše boli, ali mere koje smo preduzimali dale su rezultate da ne bude ogroman broj ljudi koji je mogao ostati bez posla – naglasio je Višković.\nOn je dodao da je Srpska zajedno sa partnerima, Privrednom komorom, Unijom udruženja poslodavaca i Savezom sidikata, kreirala mere koje su dale rezultate da ne bi došlo do drastičnog pada broja nezaposlenih.\nPremijer Srpske je konstatovao da je zdravstveni sektor pod pritiskom zbog loše epidemiološke situacije, ali da se zdravstveni kapaciteti Srpske još uvek nose sa brojem obolelih od virusa korona, te ponovo pozvao građane da svi zajedno učinimo napor da zaštitimo zdravstveni sistem, zdravlje stanovništa, radna mesta i ekonomiju Srpske.\nPredsednik Vlade Srpske je podsetio da je prvim rebalansom budžeta planirano 155 miliona KM pomoći zdravstvenom i realnom sektoru, te da se pristupilo i drugom rebalansu jer je taj okvir premašen za oko 20 miliona KM.\n– Iako se nalazimo u pandemiji i imamo pad prihoda u budžetu od indirektnih i direktnih poreza, i dalje ostajemo kod našeg koncepta koji smo promovisali pre dve godine da ćemo svake godine činiti napor da idemo na rasterećenje realnog sektora. Reč je o parafiskalnim nametima i samo kroz par zakona, koji će već 1. decembra biti u Narodnoj skupštini Republike Srpske, napraviće se uštede realnom sektoru, a procena je blizu deset miliona KM i za toliko će biti pad prihoda u budžetu Srpske – rekao je Višković.\nOn je negirao informacije koje su se pojavile u javnosti da će to biti na veliku štetu lokalnih zajednica, te konstatovao da je reč o zanemarljivim posledicama po lokalne budžete.\nVišković je pozvao načelnike i gradonačelnike da sagledaju mogućnosti i da u lokalnim budžetima urade to što je i Vlada, odnosno da pokušaju smanjiti parafiskalne namete da bi tako pomogli realnom sektoru, pre svega u njihovoj lokalnoj zajednici.\n– Ako svi naparavimo uštede, sigurno možemo značajno pomoći realnom sektoru u očuvanju radnih mesta i smanjenju troškova poslovanja privrednih subjekata – istakao je Višković.\nOn veruje u korektnu saradnju Vlade Republike Srpske sa novoizabranim načelnicima i gradonačelnicima u Srpskoj, od kojih očekuje da budu odgovorni i da rade u interesu građana.\n– Skoro dve godine uvek sam se uzdržavao od bilo kakvih obećanja, od bilo kakvih bombastičnih najava, čak ni dobre rezultate nisam želio pretereno da veličam, jer smatram da je to moja obaveza i moje radno mesto. Tako mislim i za načelnike i gradonačelnike. Nadam se da će svi oni da nastave da rade u interesu ljudi i u skladu sa onim što su promovisali tokom izbora – rekao je Višković.\nKomentarišući rad Vlade i ministara, premijer Srpske je rekao da će sigurno biti određenih kadrovskih promena. – Predsednik Vlade u toku mandata ima pravo na izmenu ministara do 30 odsto, to znači pet, a već su tri promenjena… Onog momenta kada vidim da neko od ministara ne može da prati tempo Vlade ili se ne uklapa u politiku Vlade – biće smenjen – naglasio je Višković. On je istakao da rad može biti uvek bolji, čemu lično stremi, ali i da to očekuje i od ministara.\nVišković povodom početka radova na drugoj deonici Koridora "Pet ce": Izgradnja obilaznice oko Doboja važan projekat za Srpsku\nPodrška domaćoj privredi: Višković najavio osnivanje mađarskog fonda za razvoj u Srpskoj\n"PLANIRANO RASTEREĆENJE PRIVREDE" Višković najavio smanjenje poreza i povećanje plata u Srpskoj\nVišković o poseti Eskobara "Očekujem da POJEDE ĆEVAPE i vrati se u Ameriku"


Naslovna Hercegovina Trebinje Građani Trebinja najzaduženiji u Republici Srpskoj?\nNa sjednici Skupštine Grada Trebinja odbornici su podržali kreditno zaduženje putem mjenica od 5.000.000 maraka.\nGradonačelnik Trebinja Mirko Ćurić pojasnio je da je kredit namijenjen za investicije i projekte značajne za Grad, kao što su učešće u izgradnji slobodne zone, poslovne zone, aerodroma, sistema za navodnjavanje, sportsku infrastrukturi i slično.\nMeđutim, opozicija smatra da je Grad prezadužen i postavlja pitanje opravdanosti uzimanja kredita i utroška tih sredstava.\n“To nije kreditno zaduženje od pet miliona maraka, to će sa kamatama biti šest miliona. Smatram da građani Trebinja i Hercegovine plaćaju u budžet RS stotine miliona maraka na poreze i doprinose, a kada za potrebe Trebinja i Hercegovine tražimo nešto mi moramo dići kredit do šest miliona”, izjavio je novinarima Saša Borjan odbornik PDP-HNP napominjući da je SNSD u Trebinju zadužio svakog građanina za oko 700 KM po osobi, dok je prosjek zaduženja svakog građanina RS u drugim lokalnim zajednicama oko 300 KM.\nOdbornik Borjan upitao je gradonačelnika odakle mu pola miliona maraka za izgradnju solarnih elektrana koje će se graditi na području Bileće, a koje su u formalnom vlasništvu njegove žene Sofije Ćurić.\n“Ne mogu da se osvrnem na komentar da smo prezaduženi, da nam je loš finansijski rezultat budući da je gospodin Borjan bio na čelu službe Hitne pomoći kada je bio negativan revizorski izvještaj za Dom zdravlja, i kada je bio 2014. za gradsku upravu. Moramo da komentarišemo argumentima. Vidjeće se u prijedlogu za kreditno zaduženje da je trenutna procjena zaduženja oko 10 %, a već one godine kad počinje da se plaća kredit, 2022. procjena zaduženja je manja nego što je to sad”,odgovorio je gradonačelnik Trebinja Mirko Ćurić.\nDa Grad ide u dužničko ropstvo smatra i šef Kluba odbornika Liste za pravdu i red Đorđe Vučinić.\n“Postavlja se pitanje postoji li analiza opravdanosti uzimanja kredita? Kada smo kod aerodrome imamo situaciju da smo imali preduzeće koje je potrošilo milion maraka na plate, a da nismo imali ni pistu, šta ćemo u situaciji kada dignemo kredit, a desi nam se situacija da ne dočekamo njegovu izgradnju. Suvišno je pričati o tome već 16 godina. Plašim se gdje će otići novac” , rekao je Vučinić dodajući da je to uvod u predizbornu kampanju i da se određeni dio novca neće moći kontrolisati.\nUkupna zaduženost Grada Trebinja sa ovim kreditnim zaduženjem iznosiće 21.277.638 maraka.


- Osećam se sjano, neverovatna pobeda na strani, Zvezda je igrala sjajno, odlično je da možemo da se vratimo kući s pobedom. Veoma važna pobeda, imali smo uspone i padove, ali na kraju su se stvari preokrenule za nas - bili su prvi utisci Brauna, koji je rekao da je za njega bilo emotivno da se vrati u Beograd, gde je prošle godine branio crveno-bele boje.\n- Znam mnoge igrače, imam ovde prijatelje, sa DŽordanom Lojdom i Lengstonom Holom sam stari prijatelj, sjajno je bilo vratiti se ovde - istakao je on.\nBraun je meč završio sa 13 poena, 2 skoka i 4 asistencije.\nLorenco Braun KK Fenerbahče KK Crvena zvezda Evroliga


Putin otvorio aero-miting MAKS 2015 (video) - Sputnjik Srbija\nPutin otvorio aero-miting MAKS 2015 (video)\n13:25 25.08.2015 (osveženo 16:19 05.10.2015) Preuzmite kraći link\nBez obzira na političku atmosferu, avio-kosmički salon MAKS otvoren je za partnere, izjavio je predsednik Rusije Vladimir Putin, govoreći na otvaranju avio-kosmičkog salona.\nRusija prodaje vojne letelice u vrednosti od 18 milijardi dolara\n„Bez obzira na međunarodnu političku atmosferu u ovom trenutku, MAKS će kao i ranije poslužiti kao efikasna platforma za ekspertsku razmenu mišljenja, za razvoj proizvodne kooperacije i za traženje novih partnera“, rekao je Putin.\nOn je dodao da će u okviru ovog foruma biti zaključen niz ozbiljnih ugovora i da se „radi, između ostalog, o isporukama našeg savremenog aviona ’Suhoj superdžet 100‘“.\nPutin je izjavio da će Rusija povećavati jedinstveni kosmički potencijal i da će jačati pozicije u sferi avio-tehnike.\nOn je naglasio da je za to potrebno izvršiti modernizaciju proizvodnje, povećanje kvaliteta i karakteristika proizvoda. Prema njegovim rečima, Rusija namerava da aktivnije promoviše ruske putničke i transportne avione na unutrašnjem i spoljnjem tržištu.\nMAKS 2015, Vladimir Putin


Vučić traži od Erdoana da Turci više novca ulažu u Srbiju\nTURSKA Srbijanski predsjednik na svečanom otvaranju plinovoda\nPredsjednik Srbije Aleksandar Vučić i turski predsjednik Redžep Tajip Erdoan (Recep Tayyip Erdoğan) saglasili su se da se odnosi dvije zemlje uspješno razvijaju i da mogu biti još bolji, a Vučić je prihvatio poziv turskog predsjednika da 12. juna prisustvuje svečanom otvaranju plinovoda TANAP.\nVučić je razgovarao telefonom s turskim predsjednikom Erdoanom, a u dugom i prijateljskom razgovoru razmotrili su ekonomske i političke odnose Srbije i Turske, saopćila je Služba za saradnju s medijima srbijanskog predsjednika.\nOni su se saglasili da se odnosi uspješno razvijaju, ali i da zajedničkim naporima mogu da se postignu još bolji rezultati.\nPredsjednik Erdoan uputio je poziv Vučiću da 12. juna prisustvuje velikoj manifestaciji - svečanom otvaranju plinovoda TANAP, koja će biti održana u gradu Eskišehiru.\nVučić je prihvatio poziv Erdoana i ponovo će boraviti u jednodnevnoj posjeti Turskoj.\nVučić je zamolio predsjednika Erdoana da potakne i podrži turske investitore da ulažu u Srbiji, navodi se u saopćenju.\nRecep Tayyip Erdoğan Aleksandar Vučić\nPutin i Erdoan razgovarali o pronalaženju političkog rješenja u Siriji\nDan nakon krvavih sukoba: U Gazi najmanje 58 mrtvih, 2.700 ranjenih, nastradala i osmomjesečna beba


Kako Eštonova nije prepoznala Nikolića\nSrijeda, 22. maj/svibanj 2013, 20:51 CET\nTomislav Nikolić i Ketrin Ešton u Briselu, 14. juna 2012.\nIzmeđu komšijskog bojkota i evropskog osluškivanja\nPrvi sastanak Tomislava Nikolića u Briselu, koji je javnost iščekivala sa velikom pažnjom zbog važnih političkih tema i budućnosti zemlje, ostaće upamćen po činjenici da šefica evropske diplomatije Ketrin Ešton nije znala kako izgleda novi predsednik Srbije. Problem je rešen kada je gost iz Beograda prepoznat na osnovu fotografije.\nU zgradi Evropske komisije ispred kabineta Ketrin Ešton sve je bilo spremno za prvu posetu viskog gosta iz Beograda, dok se čekalo da pred zastavama Srbije i Evropske unije šefica evropske diplomatije dočeka Tomislava Nikolića.\nRutinska stvar za protokol za tili čas pretvorila se u uzbunu kada je po izlasku iz kancelarije, polazeći da se pozdravi sa novim predsednikom Srbije, Eštonova zatražila pomoć saradnika nakon što se odjednom glasno zapitala da li će moći da prepozna Nikolića:\nNervoza je splasla i članovi protokola odahnuli su kada je jedna od asistentkinja u materijalu za sastanak pronašla fotografiju Tomislava Nikolića, pa se novi predsednik Srbije pojavio pred novinarima gde ga je posle srdačnog rukovanja Ketrin Ešton pozdravila uz osmeh rečima „Još jednom, dobrodošli, gospodine predsedniče”.\nSociolog Dušan Bogdanović za naš program kaže da slične situacije nisu nezamislive u živoj evropskoj diplomatiji, u kojoj se svakodnevno odigrava desetine sličnih sastanaka, ali veruje da ova možda ima i političku poruku.\n“Takve stvari se dešavaju i zaista je ljudski ako neko ne može da upamti baš svaki lik. U ovom slučaju to ima i dimenziju da je Tomislav Nikolić u Evropi dugo bio poznat samo po delima iz ratnih devedesetih godina, ali da je po liku skoro nepoznat evropskim zvaničnicima. Onda je potpuno razumljivo što je gospodja Ešton tako reagovala. Mislim da je to i jedna diplomatska poruka kojom se kaže da dobro znaju njegovu političku biografiju i da sada očekuju da vide kako će se ponašati. Otprilike da žele da kažu da će ga stvarno upoznati tek onda kada pokaže da misli evropski i kada počne da radi to što govori. Tek onda će gospodina Nikolića itekako prepoznavati”, ocenjuje Bogdanović. Tomislav Nikolić godinama je kao najbliži partijski saradnik Vojislava Šešelja, haškog optuženika i lidera Srpske radikalne stranke koja se izričito protivi evropskim integracijama, gajio imidž čoveka iz naroda i, kako to neki vole da kažu, srpskog domaćina.\nU prvu zvaničnu predsedničku posetu Briselu sada je otišao sa inauguracije u Beogradu na kojoj se služila rakija koju je u svom selu sam napravio, ali u elegantnom tamnom odelu i uz proevropsku retoriku.\nSrđan Bogosavljević, iz Stratedžik marketinga, veruje da se zbrka u Briselu nije dogodila zbog nedovoljno izgrađenog evropskog imidža Tomislava Nikolića, već da tamo za njega nisu bili dovoljno spremni jer su ponovo očekivali Borisa Tadića. Brisel poručio Nikoliću: Odnosi sa Kosovom ključni uslov\n“Mislim da je uverenje da će na predsedničkim izborima ponovo pobediti Boris Tadić bilo veoma jako. Uprkos činjenice da je bilo jasno da Tomislav Nikolić ne može dobiti manje od milion i po glasova, da postoji mala izlaznost koja ga vodi ka pobedi, ipak se nekako široko verovalo da on neće postati predsednik. I onda se nisu mnogo ni raspitivali ko je taj čovek. Tako da, bez obzira što je sada šef najveće opozicione stranke u Srbiji, glavnim liderima Evrope naprosto nije bio na vidiku. Ta situacija na sastanku u Briselu za nekoga ko je nov u toj priči nije toliko neprijatna, ali će biti voma nezgodno ako se tako nešto ponovi kroz šest meseci”, smatra Bogosavljević. Činjenicu da se Tomislav Nikolić u poslednje vreme upustio u pokušaj transformacije od radikala oštrog nastupa do uglađenog evropejca u svojim stripovima obilato koristi crtač Marko Somborac. Tako je novi predsednik Srbije predstavljen kao namrgođeni političar u plavom odelu sa žutim evropskim zvezdicama koji na reveru nosi precrtan bedž sa likom Vojislava Šešelja.\nSomborac za RSE kaže da je posle situacije u Briselu dobio novu inspiraciju na temu “Prvi sastanak u Evropi”.\n„Zamislite kako bi bilo smešno da je bila malo mutnija fotografija Tomislava Nikolića koju su pre sastanka pokazali Ketrin Ešton, i da onda ona samo prodje pored Tome i pozdravi se sa kamermanom, poželi mu dobrodošlicu i čestita pobedu na predsedničkim izborima. Zanimljivo je, na primer, i kako reaguje naš bivši predsednik Boris Tadić na činjenicu da je Eštonova konačno videla Tomislava Nikolića. Šta bi on sada pomislio... Verovatno bi joj rekao nešto u stilu da li sada vidi koga je podržala, pa zar on nije bio bolji i lepši. Ali, naravno, najsmešnije od svega je to što se Toma iz petnih žila trudi da bude prihvatljiv Evropi a oni čak ne znaju ni ko je on ni kako izgleda. Pa to što smo im mi toliko nebitni, a nadamo se da smo im mnogo važni, je totalna smejurija.“ Video snimak zbrke u protokolu uoči sastanka Ešton-Nikolić u Briselu odmah po objavljivanju postao je jedan od najgledanijih na srpskim internet portalima.\nFollow @RSE_Balkan Ovaj forum je zaključen Sortiranje komentaraPosljednje prvoHronološki Komentari Ime: Realista 16.06.2012 11:46 Kako bi gospodja Ashton prepoznala Nikolica kada u Evropi Srbiju dozivljavaju kao Moldaviju. Da ne pravi problema susjednim drzavama - Bosni,Crnoj Gori i Kosovu....niko ne bi znao ni da postoji. Odgovor Ime: Dusan 16.06.2012 12:14 A po cemu ste vi poznati? Odgovor Ime: Moldavija II 17.06.2012 12:42 Ako znas ime predsednika Moldavije onda ces bolje shvatiti g-dju Ashton. Galerija Karikature Predraga Koraksića Coraxa Jedan od najprepoznatljivijih karikaturista u Srbiji Predrag Koraksić Corax stalni je saradnik Radija Slobodna Evropa i jednom sedmično objavljujemo njegov komentar političkog života Srbije bez reči. Izbor urednika Most: Popov i Šehić Da li je Beograd otpisao Dodika? Tema sedmice Zdrava hrana na balkanskim trpezama Igor Štiks za RSE Štiks: Subverzivne poruke iz Zagreba Govoreći bosanski Kurspahić: Farbanje u ružičasto Kongresmen za RSE Engel: Neće biti podele Kosova, ni daljih podela na Balkanu NajčitanijeDa li je Beograd otpisao Dodika? (2835)Zašto bebe u skoro svim zemljama svijeta kažu "mama" (937)Sveti Njegoš po Amfilohiju (874) Gaf nedelje: Prokletstvo, Aca na Kosovu i dva Obraza (656)Lokalni izbori u Hrvatskoj: Zatvorena birališta (635) Putovanje bh. građana u Hrvatsku: Biometrijski pasoš, lična karta ili viza (592)Štiks: Subverzivne poruke iz Zagreba (592) Skupština Vojvodine usvojila deklaraciju (569)Lokalni izbori u Hrvatskoj: Drugi krug odlučit će o većini gradonačenika (534) Reakcije na Kosovu: Srbija nema nadležnost nad Trepčom (489)Najčešće poslanoSveti Njegoš po AmfilohijuNajviše komentaraDa li je Beograd otpisao Dodika? (65)Kurspahić: Farbanje u ružičasto (32)Sveti Njegoš po Amfilohiju (21)Skupština Vojvodine usvojila deklaraciju (14)Zašto Eurosong gubi popularnost (12)Štiks: Subverzivne poruke iz Zagreba (11)Virus pasivnosti među mladima u BiH (10)Vestervele u Beogradu: Datum zavisi od implementacije sporazuma (10)Šaškor: Vlast slabija, opozicija jača (8)Eurosong u Švedskoj uz skandal sa glavnim sponzorom (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Sjećanje na budućnost Minerali iz Trepče Protest prosvjetnih radnika u Sarajevu Zemaljski muzej obilježio Međunarodni dan muzeja Eksploatacija evropskih rezervi gasaEvropski energetski troškovi su visoki u odnosu na SAD, gde je nov način proizvodnje nafte i gasa uticao na znatan pad cene energenata Državni sekretar Keri u JordanuGlavna tema na dnevnom redu je američko-ruski predlog da se sirijska vlada i opozicija narednog meseca dovedu na razgovore o političkom rešenju Ahmadinedžad kritikuje zabraneAktuelni iranski predsednik kaže da je njegov saradnik, koji je podneo kandidaturu za predsedničke izbore, nepravedno diskvalifikovan Produkti i uslugePodkastRSSPretplataMobilni telefon RSE


Ovu "apokaliptičnu verziju", kako sam ističe dr direktor Kliničkog centra u Kragujevcu dr Predrag Sazdanović, navodi jer "ona može da se desi za 15-20 dana".\n- Ukoliko danas nismo pametni, ako danas ne nosimo maske, nismo pažljivi i izbegavamo ilegalna okupljanja, ne držimo distancu i ne peremo ruke, onda će nam se desiti da nećemo imati koga da pozovemo za svoje slave, jer će biti masovnog zaražavanja i biće mnogo bolesnih - dodao je Sazdanović.\nKako slaviti slave u doba korone, pitanje je koje muči građane Srbije, ali i epidemiologe, koji su svesni će naši građani teško da odustane od ove tradicije, uprkos i ovakvo ekstremno pesimističnim predviđanjima dr Sazdanovića.\nDirektor KC u Kragujevcu Predrag Sazdanović\nKako god, sezona slava dolazi, a kako će je naši građani svakako slaviti, onda barem neka poslušaju ove savete.\nOno što je ključno, jeste da slavu treba slaviti u krugu porodice, a podsećamo i na to da je zabranjeno okupljanje više od 30 ljudi, što je mera koja važi za bilo koji prostor, pa takao i za naš dom.\nUpravo zbog sezone salava i aktuelne epidimije korona virusa, oglasila se i Eparhija raško-prizrenska sa saopštenjem u kome iznosi pravila kojih do daljeg moraju da se pridržavaju u svim parohijama i manastirima te Eparhije. Prenosimo one koji su korisni za sve.\nEparhija podseća svoje sveštenstvo, monaštvo i verni narod da se "pridržavaju svih mera zaštite, poštujući odluke nadležnih zdravstvenih institucija i tako pokazujući odgovornost za svoje zdravlje i zdravlje svojih bližnjih".\n- Porodične slave vernika treba proslavljati samo u krugu porodice i najbližih srodnika, bez zvanja gostiju, kako je to inače uobičajeno. Slavski kolač treba doneti na liturgiju u parohijski hram da bi ga sveštenik blagoslovio i prelomio sa svečarem.\n- Malo osvećenje vodica i dalje se neće obavljati po domovima vernika. U hramovima će uvek biti osveštane vode, kako bi vernici mogli, po potrebi, da je dobiju od sveštenika i ponesu domovima. Podrazumeva se da se osveštana vodica u hramovima ne naplaćuje.\n- Venčanja, krštenja i sahrane treba da se obavljaju samo u užem krugu porodice, uz pridržavanje svih pravila nadležnih institucija o ponašanju na javnim skupovima, dok traje epidemija.\n- Potrebno je da budemo svesni da briga o sopstvenom zdravlju i zaštiti nije izraz odsustva vere, kao što to neki misle i tvrde, već predstavlja pre svega izraz ljubavi i odgovornosti prema bližnjima, posebno onima koji mogu da imaju teže posledice od eventualne zaraze.\nBez ljubljenja i provetravajte često\nEpidemiolozi stalno upozoravaju da je rizik svako okupljanje većeg broja ljudi u zatvorenom, u kući ili stanu, i da se na mere prevencije ne sme zaboraviti i takva okupljanja treba svesti na prihvatljive okvire. Naročito sada kada je hladno i kada okupljanja organizujemo u zatvorenom prostoru, gde se virusi inače brže i lakše šire.\nEpidemiolog dr Radmilo Petrović rekao je nedavno da slave treba slaviti u krugu porodice, sa manjim brojem gostiju, da se ne treba ljubiti i da je obavezno pranje ruku.\nIrinej i Lončar: Pridržavajte se mera i tokom slava\nPovodom predstojeće sezone slava, u jučerašnjem zajedničkom saopštenju, i patrijarh srpski Irinej i ministar zdravlja Zlatibor Lončar pozvali su sve građane Srbije da se i u narednom periodu, i prilikom krsnih slava, pridržavaju protivepidemijskih mera u cilju očuvanja javnog zdravlja.\n- Zdravstveni radnici i ovoga puta učiniti sve da očuvaju zdravlje naših građana, ali da je neophodno da se poštuju mere kako bi se epidemija držala pod kontrolom - rekao je ministar Lončar.\nPatrijarh Irinej i Zlatibor Lončar tokom jučerašnjeg sureta\nPatrijarh Irinej istakao je da SPC i Ministarstvo zdravlja imaju isti cilj - zdravlje i dobrobit građana naše zemlje, i pozvao sve građane na solidarnost i jedinstvo.\n"Krsne slave su događaji koji simbolišu našu duhovnost, baštine našu tradiciju, okupljaju i čuvaju naše porodice, a danas, u vremenu epidemije, imaju i poseban značaj, jer načinom na koji se proslavljaju i obeležavaju direktno utiču na očuvanje javnog zdravlja", saopšteno je juče.\nU skladu sa tim, Patrijarh srpski i ministar zdravlja pozvali su građane da se u svakoj situaciji pridržavaju protivepidemioloških mera, a da krsne slave proslave na način kojim neće ugroziti zdravlje i živote svojih najbližih.\n"Ne krećite na slavu mnogo gladni, birajte - glavno jelo ili predjelo": Najviše srčanih i moždanih udara ima tokom praznika, zato je "Batut" izdao 9 ZLATNIH PRAVILA ISHRANE


Fatićeve neistine o socijalnoj zaštiti - Reakcije - Dnevni list Danas\nPočetna » Dijalog » Reakcije » Fatićeve neistine o socijalnoj zaštiti\nReagovanje Asocijacije centara za socijalni rad povodom tekstova objavljenih u listu Danas\nFatićeve neistine o socijalnoj zaštiti\nAsocijacija centara za socijalni rad04.05.2021. 14:30\n„Kao profesionalno udruženje centara za socijalni rad, dužnost nam je da Vam se obratimo povodom tekstova koji su objavljeni u Vašem listu, dana 28. 4. 2021. godine pod nazivom „Ministarka i deca“ i „Kovid 19 i žene sa invaliditetom u ustanovama socijalne zaštite“, objavljenog dana 16. 4. 2021. godine.\nU tekstu autora dr Aleksandra Fatića, pod nazivom „Ministarka i deca“, navodi se niz neistina koje se odnose na postupanje centara za socijalni rad i sistema socijalne zaštite.\nTekst, pored toga što ne oslikava stvarnu sliku funkcionisanja socijalne zaštite, zaposlene u sistemu socijalne zaštite optužuje za trgovinu decom i nemarnost u radu na zaštiti dece, pa sve do toga da ga povezuje sa najnovijim aferama seksualnih zloupotreba odraslih lica.\nOvaj put, procenjujući stručni rad organa starateljstva iz političke perspektive, navodeći da se „deca oduzimaju političkim protivnicima“.\nČitajući tekst, s pravom postavljamo pitanje o kojim protivnicima gospodin Fatić govori?\nPoštujući pravo na drugu perspektivu, moramo da naglasimo da centri za socijalni rad u svojim svakodnevnim aktivnostima primenjuju niz mera i intervencija kako bi osigurali bezbednost dece i mladih, kao i korisnika drugih kategorija.\nTakođe, sve mere su usmerene ka poštovanju najboljeg interesa deteta, što nije uvek uočljivo na prvi pogled, naročito kada se neproverene i polovične informacije o pojedinim slučajevima prenose putem medija i društvenih mreža.\nNa takav način javnost stvara drugačiju sliku o centrima za socijalni rad, zaveden slikom „tužnih roditelja i srodnika kojima su deca oteta, ne videći na tim snimcima ožiljke od gašenih cigareta na telu dece, grubo zanemarivanje njihovih potreba, izostanke iz školskih klupa, rane koje postoje na njihovim dušama a koje su najčešće nanete od strane detetu poznatih lica, od kojih se i izmeštaju. Ovde nema suprotnih strana, niti protivnika. Sistem socijalne zaštite je uvek igrao na kartu sličnosti i zajedničkog cilja – što sveobuhvatnija zaštita onih koji ne mogu sami da se brinu o sebi.\nStiče se utisak da se informacije o postupcima koji se vode u sistemu socijalne zaštite paušalno navode, bez prethodne provere i perspektive druge strane.\nOvo potvrđuje i drugi tekst na koji želimo da reagujemo „Kovid 19 i žene sa invaliditetom u ustanovama socijalne zaštite“, objavljen dana 16. 4. 2021. godine, u kojem autorka navodi nalaze istraživanja, bez jasne naznake ograničenja istraživanja i naznake da li su u spomenutim nalazima učešće imale sve relevantne strane.\nU tekstu se ukazuje na postojanje nasilja nad ženama, korisnicima ustanova za smeštaj, kao i na izostanak sistemske reakcije na tu vrstu nasilja, koja je prema rečima autora bila izraženija tokom epidemije, odnosno poslednjih godinu dana.\nMoramo da istaknemo da je nasilje jedna sveobuhvatna i opšteprisutna pojava, ali da je sistem socijalne zaštite prihvatio koncept „nulte tolerancije na nasilje“.\nDominantan oblik zaštite u centrima za socijalni rad je upravo rad na sprečavanju nasilja u porodici.\nU svim domovima su formirani interni timovi koji se bave pitanjima nasilja, pre nekoliko godina su svi stručni radnici prošli obuku upravo na ovu temu.\nTokom protekle godine nije postojao nijedan inspekcijski nadzor zbog nasilja koje se dogodilo u ustanovi, niti pritužbe koje su upućene centrima za socijalni rad od strane srodnika ili samih korisnika, da se ovakvo nasilje desilo.\nKao profesionalci čija profesija pre svega usmerena na pomoć i podršku, imamo razumevanja za različite poglede na okolnosti, dešavanja i situacije.\nTakođe, razumemo i zabrinutost pojedinaca i javnosti uopšte za određene pojave i moguće zloupotrebe, cenimo javno iznošenje istih i reakciju na njih, ali ne prihvatamo da smo deo udruženog kriminalnog miljea, koji učestvuje u „eksponiranim sumnjivim slučajevima zloupotrebe dece“, niti u prikrivanju nasilja koje nad našim korisnicima vrše zaposleni u ustanovama.\nBez namere da glorifikujemo sistem socijalne zaštite i da aboliramo propuste koji se neminovno dešavaju u ovoj oblasti, kao i u svim drugim oblastima, smatramo da postoje mehanizmi i institucije koje kontrolišu centre za socijalni rad – od resornog ministarstva, nezavisnih tela kao što je Ombudsman ili Poverenik za ravnopravnost, do profesionalnih udruženja i Etičkog odbora, do lokalnih samouprava kao osnivača, a na kraju i tužilaštava i sudova.\nMoramo da skrenemo pažnju da među svim tim „kriminalcima“ iz socijalne zaštite, postoje i oni koji časno i posvećeno rade svoj posao, uz dugogodišnje iskustvo, trudeći se da u svakom konkretnom slučaju daju svoj maksimum.\nZa propuste koji se dese u sistemu socijalne zaštite, uvek odgovaraju stručni radnici, nad kojima se često preduzimaju i najdrastičnije mere, o čemu smo imali prilike da svedočimo.\nSve ovo govori o ozbiljnosti i odgovornosti svih karika u lancu u socijalnoj zaštiti.\nStručni radnici zamenjuju roditelje kada ih nema i kada su deca ostavljena, zanemarena, zlostavljana, zloupotrebljena i preuzimaju sve radnje u nezi, brizi, bezbednosti, kao i obrazovnim aspiracijama, zdravstvenom zaštitom.\nOni su ti koji daju podršku kada se sa decom i njihovim osećanjima manipuliše, kada se ne vodi računa o posledicama eksponiranja dece po medijima, po društvenim mrežama.\nMislite li da u glavi jednog 14-godišnjaka postoji svest da će svi drugari znati da on ima problem u porodici?!\nAko krenemo od koncepta odgovornosti – insistiramo da svako bude odgovoran za javno plasiranu reč, pa tako i autori tekstova i kolumna objavljenih u vašim medijima.\nMolimo Vas da se prilikom izveštavanja o temama iz oblasti socijalne zaštite, pored iznošenja ličnih stavova, prezentovanja rezultata istraživanja, iznošenje detalja o slučajevima, informacije tražite i na drugoj strani, od onih koji svakodnevno, 24 sata dnevno i 7 dana u nedelji, brinu o brojnim potrebama građana.\nUpravo zbog ovog imperativa odgovornosti, zaposleni u centrima za socijalni rad su tu da uteše, ohrabre, motivišu, obrišu suze, zagrle i po potrebi zbrinu.\nBilo da je reč o deci, odrasloj, nemoćnoj osobi ili starim licima – oni ne odustaju. Ispunjavajući tako svoju profesionalnu, ali i ljudsku dužnost.\nAleksandar FatićAsocijacija centara za socijalni radReakcije


DNK tragovi sa mesta ubistva porodice Đokić su jasni\nFoto: Z. Jovanović/Fejsbuk/Ilustracija\nNa novčanicama, kesama, torbi, daskama i brojnim drugim predmetima sa mesta zločina nisu pronađeni njihovi tragovi. Izvršeno je poređenje njihovog uzorka sa biološkim tragovima i nije bilo nijednog poklapanja. Svi tragovi su samo od čoveka koji je glavnoosumnjičen, kaže izvor upoznat sa istragom.\nAdvokat braće Mladen Magdelinić tvrdi da nema ni drugih dokaza koji bi njegove klijente povezali sa zločinom.\n- Ono što ja znam i u šta sam ubeđen na osnovu razgovora sa njima i onoga što ima u predmetu, da oni nemaju nikakve veze sa ovim događajem. Ubeđen sam u to, oni nisu imali ništa posebno da kažu jer o tom ubistvu ne znaju ništa. Ako je njihovo hapšenje rezultat dela odbrane tog čoveka, to je zaista neozbiljno. Ako tom čoveku za koga postoji gomila dokaza može da se veruje na reč, to zaista nije u redu, jer on može da kaže šta god hoće. Sve je to vrlo čudno, moji klijenti su dva puta davali izjave, prošli su poligraf, ništa ne ukazuje na njih kao izvršioce. Došli su iz inostranstva da pomognu istrazi, da predaju snimke koji dokazuju njihove navode, a određen im je pritvor zbog opasnosti od bekstva. Sve je to vrlo čudno – kaže Magdelinić.\nPodsećamo, zbog ubistva porodice Đokić uhapšeni su i Goran DŽonić, brat od tetke ubijenog vlasnika menjačnice, kao i njegovi sinovi Stefan i Milan DŽonić, a policija je raspisala i poternicu za još jednim muškarcem, koji je, kako nam kažu u selu Moravac, napustio zemlju dva dana nakon stravičnog zločina.\nubistvo u Aleksincu porodica Đokić Goran DŽonić Porodica Đokić najnovije vesti braća Jojke


Pozivi na djelovanje zbog tretiranja djece u Zavodu Pazarić | INS\n"Nakon prvih informacija o lošem stanju u Zavodu Pazarić, a koje je iznio direktor ove institucije prije nekoliko mjeseci, Ministarstvo za rad, socijalnu politiku, raseljena lica i izbjeglice KS je putem Centra za socijalni rad izvršilo nadzor. Prema izvještaju koji nam je dostavljen, nije bilo indicija o ovakvom stanju", navode iz Vlade KS, prenosi Fena.\n"U narednim danima ćemo razmotriti mjere za ovaj problem i postupati u skladu s tim. Tražimo od nadležnih, posebno Vlade Federacije BiH i resornog ministra Veska Drljače da urgentno postupi i informiše javnost o stanju, te da osigura sve uslove za human boravak i odnos prema štićenicima. Vlada KS stavlja na raspolaganje svoje resurse", navodi se.\n"Na današnjoj press-konferenciji u Zastupničkom domu Parlamenta Federacije Bosne i Hercegovine zastupnica Naše stranke Sabina Ćudić prezentirala je šokantne detalje o tretmanu štićenika u Zavodu za zbrinjavanje mentalno invalidne djece i omladine u Pazariću. Na fotografijama koje je dostavila medijima vidi se kako su djeca vezana za namještaj i radijatore", saopćeno je iz federalnog Ministarstva rada i socijalne politike.\nFederalno ministarstvo 'proziva' Sabinu Ćudić\n"Također, za poduzimanje odgovarajućih radnji vezano za iste osobe potrebne su saglasnosti zakonskih zastupnika", navodi se u saopćenju.\n"Cijenimo da bi bilo mnogo korisnije da je zastupnica Ćudić, prije istupa u javnosti o spomenutom tretmanu štićenika Zavoda Pazarić, upoznala nadležne institucije ", navodi se u saopćenju, koje potpisuje federalni ministar rada i socijalne politike Vesko Drljača.\n'Tužilac upoznat sa slučajem'\n"Više informacija o navedenom slučaju i datim uputama u ovom trenutku ne možemo saopštiti", navodi se u saopćenju MUP-a.\nMinistrica za obrazovanje, nauku i mlade Kantona Sarajevo Zineta Bogunić pozvala je institucije da detektiraju odgovorne te nadležne da smjesta pokrenu stručne timove koji će se u narednom periodu baviti "popravljanjem" štete koja je pričinjena djeci, štićenicima Zavoda Pazarić.\n"Snaga i zrelost svakog društva ogleda se u tome kako se ponašaju prema manjinama, ugroženima i onima čiji se glas ne čuje", kazala je Bogunić, prenosi Fena.\n'Najteže kršenje niza dječijih prava'\n"Stid je i mene, jer nisam znala. I gore i teže od ovoga može biti samo izostanak reakcije nadležnih. Mislim da smo jutrošnjim saznanjima prozvani svi kao ljudi, a tek onda kao profesionalci", kazala je Bogunić, saopćeno je iz Press službe KS-a.\nVisoka povjerenica Vijeća Evrope za ljudska prava Dunja Mijatović saopćila je da su otkrića o zlostavljanjima u Zavodu Pazarić "šokantna".\n"Pozivam vlasti Federacije Bosne i Hercegovine da iniciraju, po hitnom postupku, istragu slučajeva zlostavljanja u toj instituciji i da privedu pravdi odgovorne za zlostavljanja", izjavila je.\n"Drugo, vlasti bi urgentno trebale ostvariti napredak na zatvaranju svih takvih institucija i reformi sistema zaštite djece u skladu sa standardima ljudskih prava. Osobe izolirane u takvim institucijama pate od osjećaja napuštenosti i zanemarenosti", kazla je.\n"Kako zahtijeva Konvencija UN-a o pravima osoba s hendikepom, Bosna i Hercegovina trebala bi osigurati da sva djeca s hendikepom žive u porodičnom okruženju. U slučaju da porodica nije u stanju da osigura brigu nad djetetom s hendikepom, svi mogući napori trebaju se uložiti da se pruži alternativa zaštita unutar šire porodice, a u slučaju da i to propadne, unutar zajednice", izjavila je Mijatović, saopćeno je iz Vijeća Evrope.\n"Užasnuti smo i šokirani navodima o zlostavljanju djece i mladih s poteškoćama u razvoju koji borave u Zavodu Pazarić, za koje smo saznali danas, na Međunarodni dan djeteta, u godini u kojoj obilježavamo i 30 godina od donošenja Konvencije o pravima djeteta. Ukoliko se ispostavi da su ove informacije provjerene i tačne, one moraju u cjelokupnoj javnosti izazvati ne samo šok i užasavanje, već i izričite i jasne zahtjeve prema organima vlasti da se ova situacija što prije promijeni, a nadležni pozovu na odgovornost."\nU saopćenju se navodi da je očigledno da je prekršeno pravo djece na zaštitu od svih oblika zlostavljanja i zanemarivanja, "što se mora pod hitno zaustaviti".\n"Želimo podsjetiti i na činjenicu da institucija nije mjesto za najbolji mogući rast i razvoj niti jednog djeteta, pa tako ni djece s poteškoćama u razvoju. Institucionalno zbrinjavanje ne samo da ima negativne posljedice na razvoj djeteta, već i sam koncept kolektivne brige o velikom broju djece od strane uvijek nedovoljnog broja osoblja predstavlja rizik po sigurnost djece i onemogućava individualan pristup u radu s djecom koji će osigurati zadovoljavanje potreba svakog djeteta ponaosob."


Tomić doneo dobre vesti pred Zadar! - Sportske.net\nVažna utakmica za Zvezdu bez obzira na nedostatak rezultatskog imperativa.\nSastali se predstavnici Zvezde, Partizana, Budućnosti i Cedevite - Evo šta su se dogovorili!Košarkaš Dule Vujošević - Znate li na kojoj je poziciji igrao? I kako se osvetio Partizanu?URNEBESNO - Nije Majkl Odžo jedan jedini, ima ih još!Čovićeva rođendanska čestitka, Zvezdini fudbaleri u prvom planuPartizan - Nije samo Renfro, još jedna briga za Trinkijerija!\nTrener košarkaša Crvene zvezde Milan Tomić rekao je danas da njegov tim, iako nema rezultatski imperativ, u Zadar putuje s ambicijom da odigra dobar meč i istakao da će na raspolaganju imati kompletan tim.\n"Iako nemamo rezultatski imperativ, idemo u Zadar s ambicijom da odigramo dobru utakmicu. Utakmica koju smo odigrali u prethodnom kolu (protiv Partizana) pokazala je da nas nikakve kalkulacije ne interesuju, pristupamo svakoj utakmici kao da je od rezultatskog značaja. Tako će biti i u Zadru", rekao je Tomić za klupski sajt.\nKošarkaši Crvene zvezde, koji su već obezbedili prvo mesto na tabeli, sutra gostuju u Zadru u 21. kolu ABA lige.\n"Znamo da nas očekuje teška utakmica, u dobro poznatom ambijentu protiv dobre ekipe koja je pokazala veliki kvalitet protiv Budućnosti u Podgorici bez obzira na skraćeni roster", rekao je Tomić.\n"Crveno-beli" će na tom meču biti kompletni jer se na parket vraća Ognjen Dobrić posle lakše povrede.\n"Posle dužeg vremena ponovo imamo na raspolaganju kompletan sastav jer se Ognjen Dobrić vratio u trenažni proces", dodao je Tomić.\nPrvotimac Crvene zvezde Dejan Davidovac naveo je da će utakmica u Zadru biti prava prilika za njegov tim da uhvati ritam za najvažnije utakmice koje slede.\n"Naravno, tu mislim na plej-of koji nije daleko. Imamo taj luksuz da ne moramo da razmišljamo o poziciji na tabeli, ali to ne menja činjenicu da ćemo takmičarski pristupiti utakmici u Zadru. Nismo ekipa koja kalkuliše, a to smo već pokazali. Idemo sa željom da odigramo dobru utakmicu i pokušamo da ostvarimo još jednu pobedu", rekao je Davidovac.\nUtakmica izmedju Crvene zvezde i Zadra na programu je u sutra od 17 sati u dvorani "Krešimir Ćosić".


Regionalizacija i decentralizacija: Strah i otpor\nU Srbiji vlada strah i otpor prema regionalizaciji i decentralizaciji, a glavni razlog ovakvih tendencija su nacionalizam i nerazumevanje suštine decentralizacije i regionalizacije – ocenili su učesnici tribine „Regionalizacija – pitanje političke budućnosti Srbije“ koja je održana u Novom Sadu.\nU Srbiji osim institucionalnih prepreka, tema dencentralizacije i regionalizacije države proterana je iz javnog govora. A glavni razlog ovakvih promena je strah od decentralizacije i regionalizacije, koji postoji u političkoj kulturi Srbije, smatra politikolog Pavel Domonji.\n“U imaginaciji srpskih, mađarskih i drugih nacionalista Vojvođani su pretnja i po naciju i po državu, kao što autonomija razdvaja Srbe sa ove i one strane Save i Dunava, tako ih Vojvođani identitetski krune. Tako da ako se pitate šta stoji iza tih otpora regionalizaciji i decentralizaciji, dakle stoji strah od državne, teritorijalne i nacionalne fragmentacije”, rekao je on.\nNa tribini posvećenoj socio-kulturnim aspektima regionalizacije Srbije, filozof Miroslav Keveždi je rekao da, iako postoji očigledan otpor prema spuštanju nadležnosti na niže nivoe države, Srbiji bi se ovakav korak isplatio, jer bi evropski fondovi bili dostupniji.\n“Srbija je zemlja koja srlja prema bankrotu, a sa druge strane pojavljulje se nešto, kao neki vid nade, a to su evropski fondovi. Da li je zapravo regionalizacija put koji može da izvede Srbiju sa puta bankrota ili da je malo digne? Treba o tome razmišljati. Postoje ljudi koji se protive regionalizaciji, i pokazuje se da zapravo regionalizacija zahteva jedno dublje razumevanje“, istakao je Keveždi.\nKulturološkinja Aleksandra Đurić Bosnić istakla je da u Srbiji regionalizacija i decentralizacija shvataju kao izdaju nacionalnog jedinstva.\n“Svako dovođenje u pitanje celine, odnosno pokušaj prestruktuiranja, modernizacije Srbije, čak i razgovora na tu temu, se tumači kao nešto što je ravno izdaji i stranom plaćeništvu i posmatra se kao opasno ugrožavanje nacije i opasno komadanje države. U srećnije organizovanim zemljama nacionalni koncepti kao bitni izvori izgradnje društva su prevaziđeni, nažalost u Srbiji to nije tako”, rekla je Đurić Bosnić.\nOna je dodala da Ustav iz 2006. godine produžio je centralističku agoniju Srbije i zbog toga najviši pravni akt mora da se menja.


BG 2019: NIS – G-Drive Racing tim – Smagazin\nKompanija NIS, vodeća naftna kompanija na domaćem tržištu, donosi posetiocima ovogodišnjeg Međunardnog salona automobila uzbudljivu avanturu trkačkog maratona pod nazivom “24 sata Le Mana” (“24 Heures de Le Mans”).\nBiće predstavljen član G-Drive Racing tima, trostrukog šampiona Evropske serije “Le Mana” i tradicionalnog učesnika dvadesetočasovnog “Le Man” trkačkog izazova. Svi ljubitelji automobilizma imaće priliku da izbliza vide kako izgleda G-Drive Racing bolid, trkačka mašina G-Drive Racing tima, koji ove godine kreće u pohod na četvrtu šampionsku titulu Evropske serije “Le Mana”, kao i na pobedu u tom “hramu brzine”, kako neretko nazivaju najpoznatiju i najstariju trku izdržljivosti u svetu.\nSvi posetioci Salona automobila moći će da se upoznaju sa pogodnostima koje u okviru najveće maloprodajne mreže naftnih derivata na domaćem tržištu nudi kartica lojalnosti “Sa nama na putu”, čije mnogobrojne benefite koristi više od 700 hiljada potrošača, članova “Sa nama na putu”, programa lojalnosti kompanije NIS.\nPR saopštenje – BG Sajam


Poslednji Ujguri oslobođeni iz Gvantanama\nPoslednja tri Ujgura poreklom sa severozapada Kine, koja su čamila u američkom vojnom zatvoru u bazi Gvantanamo na Kubi više od decenije bez podignute optužnice za terorizam, oslobođena su danas i prebačena za Slovačku, javile su agencije.\n"Ovaj transfer i prebacivanje predstavlja značajnu prekretnicu u našem nastojanju da zatvorimo Gvantanamo", rekao je pres sekretar Pentagona Džon Kirbi, obelodanjujući transfer poslednjih iz grupe od 22 etnička kineska muslimana, uhvaćena u Avganistanu 2001. godine, prenosi AFP.\nSlovačka agencija TASR javila je da je Slovačka prihvatila tu trojicu bivših zatvorenika iz Gvantanama i da su oni prebačeni u Slovačku.\nOvo je drugi put da Slovačka prihvata bivše zatvorenike iz američke vojne baze, nakon što je 2010. prihvatila po jednog zatvorenika poreklom iz Egipta, Tunisa i Azerbejdžana.\n"Slovačka Republika je 2009. pozdravila odluku američkog predsednika Baraka Obame da zatvori kontroverzni zatvor u Gvantanamu. U to vreme pridružili smo se inicijativi brojnih zemalja članica NATO-a, članica Evropske unije i drugih država, prihvatajući trojicu nekadašnjih zatvorenika iz tog zatvora i obezbeđujući im sve uslove da započnu novi život u Evropi 2010. godine", navelo je slovačko Ministarstvo unutrašnjih poslova u današnjem saopštenju.\nMinistarstvo nije želelo da pruža detalje u vezi sa identitetom najnovijih zatvorenika ili odlukom da ih prihvati.


Vladimiru Kuvalji počasni znak Rossotrudničestva za prijateljstvo - Glas Srpske\nSrna 26.11.2021 15:33\nBEOGRAD- Ukazom Federalne agencije za pitanja Zajednice Nezavisnih Država, sunarodnika u rasejanju i međunarodnu društvenu saradnju (Rossotrudničestvo) predsjednik Balkanske biciklističke unije Vladimir Kuvalja odlikovan je počasnim znakom "Za prijateljstvo i saradnju".\nKao direktor Svjetskog prvenstva Međunarodne biciklističke organizacije u biciklizmu, održanog od 6. do 10. oktobra u Istočnom Sarajevu, Kuvalja je nakon pobjede ruske biciklistkinje Marine Letaeve donio odluku da se pusti himna Rusije, uprkos sankcijama koje je Svjetska antidoping agencija uvela protiv ruskog sporta.\nKuvalja je svoju odluku obrazložio principima sportske etike, rekavši da je najviša nagrada za pobjednika takmičenja prilika da na najvišem stepeniku postolja sluša himnu i vidi zastavu svoje države, saopšteno je iz Ruskog doma u Beogradu, gdje se nalazi Predstavništvo Rossotrudničestva, koje je Kuvalja danas posjetio.\nU saopštenju se podsjeća da je Kuvalja izjavio da voli Rusiju i da su sankcije protiv ruskog sporta uvedene "na osnovu nesportskih kriterijuma".\nUprkos prijetnjama da će organizacije na čijem je čelu ostati bez licence za organizovanje međunarodnih događaja, Kuvalja je odbio prijedlog Međunarodne biciklističke federacije da se izvini za svoj postupak.\nKuvalja je danas posjetio Ruski dom u Beogradu, Predstavništvo Rossotruničestva u Srbiji, gdje su mu zaposleni izrazili iskrenu zahvalnost na hrabrom gestu i velikoj podršci ruskom sportu.\nNagrada će zvanično biti uručena u decembru, kada odlikovanje bude dostavljeno u Srbiju.\nVladimir Kuvalja je jugoslovenski i biciklista iz BiH, sportski menadžer, prvak Jugoslavije u biciklizmu 1993, 1994. i 1996. godine, prvak BiH 2012. godine, a od 2016. godine je predsjednik Balkanske biciklističke unije.


Od subote do ponedeljka na programu su svi mečevi 19.kola Prve lige Srbije u sezoni 2018/19, a u nastavku su parovi i termini mečeva.\nJAVOR MATIS – OFK BEČEJ 1918 (subota 24.novembar, 13:00 časova)\nPrvi meč 19.kola Prve lige Srbije igra se u Ivanjici gde domaći Javor Matis dočekuje goste iz Bečeja, ekipu OFK Bečej 1918. Domaćini su ove sezone ostvarili jedanaest pobeda, uz četiri remija i dva poraza (meč sa TSC-om odložen), pa sa 37 bodova na svom kontu trenutno zauzimaju 2.mesto na tabeli. Gosti su ove sezone ostvarili šest pobeda, uz dva remija i deset poraza, pa sa 20 bodova na svom kontu trenutno zauzimaju 11.mesto na tabeli. Prvi ovosezonski duel ova dva kluba odigran u Bečeju završen je pobedom ekipe Javor Matisa, a rezultat je bio 1:3.\nBEŽANIJA – BORAC (nedelja 25.novembar, 13:00 časova)\nBeogradska Bežanija u okviru 19.kola Prve lige Srbije na svom stadionu dočekuje goste iz Čačka, ekipu Borca. Domaćini su ove sezone ostvarili devet pobeda, uz dva remija i sedam poraza, pa sa 29 bodova na svom kontu trenutno zauzimaju 7.mesto na tabeli. Gosti su ove sezone ostvarili četiri pobede, uz šest remija i osam poraza, pa sa 18 bodova na svom kontu trenutno zauzimaju 13.mesto na tabeli. Prvi ovosezonski duel ova dva kluba odigran u Čačku završen je pobedom ekipe Bežanije, a rezultat je bio 0:3.\nBUDUĆNOST – SLOBODA (nedelja 25.novembar, 13:00 časova)\nDobanovačka Budućnost u okviru 19.kola Prve lige Srbije na svom stadionu dočekuje goste iz Užica, ekipu Slobode. Domaćini su ove sezone ostvarili samo dve pobede, uz šest remija i deset poraza, pa sa 12 bodova na svom kontu trenutno zauzimaju 14.mesto na tabeli. Gosti su ove sezone takođe ostvarili samo dve pobede, uz četiri remija i čak dvanaest poraza, pa sa 10 bodova na svom kontu trenutno zauzimaju pretposlednje 15.mesto na tabeli. Prvi ovosezonski duel ova dva kluba odigran u Užicu završen je podelom bodova, a rezultat je bio 0:0.\nMETALAC – TSC (nedelja 25.novembar, 13:00 časova)\nDerbi meč 19.kola Prve lige Srbije igra se u Gornjem Milanovcu gde ekipa Metalca dočekuje goste iz Bačke Topole, ekipu TSC-a. Domaćini su ove sezone ostvarili osam pobeda, uz sedam remija i tri poraza, pa sa 31 bodom na svom kontu trenutno zauzimaju 5.mesto na tabeli. Gosti su ove sezone ostvarili osam pobeda, uz sedam remija i dva poraza (meč sa Javor Matisom odložen), pa sa 31 bodom na svom kontu trenutno zauzimaju 4.mesto na tabeli. Prvi ovosezonski duel ova dva kluba odigran u Senti završen je pobedom ekipe TSC-a, a rezultat je bio 2:0.\nOFK ŽARKOVO – INĐIJA (nedelja 25.novembar, 13:00 časova)\nBeogradska ekipa OFK Žarkovo u okviru 19.kola Prve lige Srbije na svom stadionu dočekuje ekipu Inđije. Domaćini su ove sezone ostvarili pet pobeda, uz pet remija i osam poraza, pa sa 20 bodova na svom kontu trenutno zauzimaju 12.mesto na tabeli. Gosti su ove sezone ostvarili čak dvanaest pobeda, uz tri remija i tri poraza, pa sa 39 bodova na svom kontu trenutno zauzimaju 1.mesto na tabeli. Prvi ovosezonski duel ova dva kluba odigran u Inđiji završen je pobedom istoimene ekipe, a rezultat je bio 2:1.\nSINĐELIĆ – TELEOPTIK (nedelja 25.novembar, 13:00 časova)\nEkipa Sinđelića u okviru 19.kola Prve lige Srbije na svom stadionu dočekuje goste iz Zemuna, ekipu Teleoptika. Domaćini su ove sezone ostvarili osam pobeda, uz sedam remija i tri poraza, pa sa 31 bodom na svom kontu trenutno zauzimaju 6.mesto na tabeli. Gosti su ove sezone ostvarili pet pobeda, uz šest remija i sedam poraza, pa sa 21 bodom na svom kontu trenutno zauzimaju 10.mesto na tabeli. Prvi ovosezonski duel ova dva kluba odigran u Zemunu završen je podelom bodova, a rezultat je bio 0:0.\nZLATIBOR – TRAYAL (nedelja 25.novembar, 13:00 časova)\nEkipa Zlatibora u okviru 19.kola Prve lige Srbije na svom stadionu dočekuje goste iz Kruševca, ekipu Trajala. Domaćini su ove sezone ostvarili jedanaest pobeda, uz dva remija i pet poraza, pa sa 35 bodova na svom kontu trenutno zauzimaju 3.mesto na tabeli. Gosti su ove sezone ostvarili sedam pobeda, uz tri remija i osam poraza, pa sa 24 boda na svom kontu trenutno zauzimaju 9.mesto na tabeli. Prvi ovosezonski duel ova dva kluba odigran u Kruševcu završen je podelom bodova, a rezultat je bio 1:1.\nNOVI PAZAR – RADNIČKI 1923 (ponedeljak 26.novembar, 18:00 časova, TV)\nEkipa Novog Pazara u okviru 19.kola Prve lige Srbije na svom stadionu dočekuje goste iz Kragujevca, ekipu Radničkog 1923. Domaćini ove sezone nisu ostvarili nijednu pobedu, uz sedam remija i jedanaest poraza, pa sa 7 bodova na svom kontu trenutno zauzimaju poslednje 16.mesto na tabeli. Gosti su ove sezone ostvarili osam pobeda, uz tri remija i sedam poraza, pa sa 27 bodova na svom kontu trenutno zauzimaju 8.mesto na tabeli. Prvi ovosezonski duel ova dva kluba odigran u Kragujevcu završen je podelom bodova, a rezultat je bio 1:1.


RT: Madurov ministar se tajno sastao sa predstavnikom Gvaida u Norveškoj - izveštaji\nIzvor: Vostok.rs, 16.Maj.2019, 16:36\nIzvor: Vostok / RT Predstavnici venecuelanske opozicije i vlade sastali su se u Norveškoj. Vest dolazi dve sedmice nakon što Huan Gvaido nije uspeo da organizuje vojni udar radi svrgavanja Nikolasa Madura. Članovi venecuelanske vlade i opozicije održavaju tajne razgovore na tajnoj lokaciji u norveškom glavnom gradu Oslu, prenelo je nekoliko medija, pozivajući se na izvore unutar opozicije, kao i u norveškim diplomatskim krugovima.\nVladinu delegaciju predvodi ministar za informisanje Horhe Rodrigez, dok lidera opozicije Huana Gvaida zastupa opozicioni poslanik Staljin Gonzales. Kako se navodi, prisutna su dva politička savetnika Gvaida, kao i jedan državni guverner koji je savezu sa predsednikom Nikolasom Madurom. Format razgovora nije otkriven, ali neki izveštaji su ih opisali kao “istraživačke diskusije”. Prema lokalnom javnom servisu NRK, ovo je drugi sastanak u Oslu. Norveška je ranije javno ponudila svoju pomoć u posredovanju. Nordijska zemlja izrazila je podršku parlamentu pod kontrolom opozicije u Venecueli, ali, za razliku od mnogih drugih evropskih zemalja, prestala je priznavati Huana Gvaida kao "privremenog predsednika". Nijedna strana nije zvanično potvrdila razgovore. Maduro je, međutim, rekao da je njegov ministar bio na "veoma važnoj" misiji u inostranstvu. Sastanak se održava dve sedmice nakon što Gvaido nije uspeo u pokušaju vojnog udara kako bi svrgnuo Madura. Njegov poziv da vojnici dezertiraju i preduzmu korake protiv vlade izazvao je sporadične sukobe širom glavnog grada Karakasa. Dan kasnije, predsednik Maduro je proglasio pobedu protiv onoga što je rekao da je pokušaj državnog udara, te je rekao da su oružane snage ostale verne njegovoj vladi. Gvaida, koji se u januaru samoproglasio za "privremenog predsednika", odmah su podržale SAD i njihovi saveznici u Evropi, kao i većina južnoameričkih država. Zemlje poput Kine, Rusije, Irana, Meksika i Turske i dalje priznaju Nikolasa Madura kao legitimnog predsednika Venecuele.


Avio-komanija Wizz Air danas je najavila deset novih inicijativa za uštedu goriva u okviru svoje konstantne posvećenosti smanjenju karbonskih emisija za dodatnih 33 odsto do 2030. godine.\nKako je saopšteno iz te kompanije, pored 25 inicijativa za uštedu goriva sprovedenih prethodnih godina, Wizz Air se fokusira i na nova rješenja, kao što su razvoj modela za procjenu nulte težine goriva, eliminisanje viška goriva zahvaljujući optimizaciji sistema planiranja letova i uvođenje preciznijih faktora učinka radi veće tačnosti predviđanja potrošnje goriva.\n“Po nedavnoj analizi podataka o letovima koju je uradio Airbus, Wizz Air je lider u sektoru po redukovanoj konfiguraciji stajnog trapa za sletanje u poređenju sa drugim avio-kompanijama”, naglasili su u kompaniji.\nWizz Air je, dodaju, posvećen i razvoju flote sa najsavremenijim avionima tipa Airbus neo koji nude neprevaziđenu efikasnost goriva i odličnu aerodinamiku i opremljeni su šarklet uređajima za dodatno smanjenje trenja na krilima.\n“Ponosni smo što imamo najmanju emisiju ugljen-dioksida po putnika na svaki pređeni kilometar među evropskim avio-kompanijama i posvećeni smo daljem smanjivanju svog ekološkog otiska. Svako uzletanje i sletanje je prilika da se uštedi gorivo, svaka faza leta se analizira radi dodatne optimizacije i uticaj koji to ima na karbonske emisije je značajan. Zajedno sa našom modernom flotom i maksimalnim faktorom putničkog tereta, vodimo računa da WIZZ, najzelenija avio-kompanija u Evropi, bude najbolji izbor za putnike”, izjavio je\ndirektor operacija Wizz Aira Hajko Holm.


Indija ograničila izvoz lekova zbog korona virusa - Neverovatna Indija\nNaslovna Ekonomija Indija ograničila izvoz lekova zbog korona virusa\nIndija ograničila izvoz lekova zbog korona virusa\nIndija, glavni svetski dobavljač generičkih lekova, ograničila je u utorak izvoz 26 farmaceutskih sastojaka i lekova, uključujući paracetamol, a sve zbog poremećenog lanca nabavke zbog epidemije koronavirusa, piše BBC.\nIndijski proizvođači lekova nabavljaju skoro 70 odsto aktivnih farmaceutskih sastojaka (API) u Kini, žarištu epidemije. Stručnjaci u tom sektoru procenjuju da će se verovatno suočiti s nestašicom ako epidemija potraje.\n“Ograničavamo izvoz određenih API-ja i lekova koji se na njima baziraju. Odluka stupa na snagu odmah i vredi do daljeg”, rekao je generalni direktor za spoljnu trgovinu, ne precizirajući razmere ograničenja.\nZabrana obuhvata 26 sastojaka i lekova koji se na njima baziraju. Oni ukupno čine 10 odsto indijskog izvoza lekova i sastojaka.\n„U sledećih nekoliko meseci moguća je nestašica nekih od navedenih molekula, čak i ako ne uvedemo zabranu. Ako koronavirus ne bude suzbijen, ona će biti akutna”, naglasio je Dineš Dua, čelnik Veća za promociju izvoza farmaceutskih proizvoda, tela u sastavu indijskog ministarstva trgovine.\nVlada je danas objavila da je koronavirus utvrđen kod šest osoba koje su bile u kontaktu s pacijentom zaraženim u Nju Delhiju. Ljudi su u karantinu, a uzorci su poslati na potvrdu Nacionalnom institutu za virusologiju.\nPrethodni tekstZbog korona virusa odložen samit EU-Indija\nSledeći tekstPredviđa se neverovatan skok veoma bogatih ljudi u Indiji\nU Indiji dnevno veliki skok novozaraženih\nIndijski par volontira i pomaže u prevenciji epidemije\nIndija obezbedila 500 železničkih vagona za zbrinjavanje obolelih od korone


Ona je zavodnica - Venera u Škorpji - ASTROLOGIJA ASTRO HOUSE - Jelena Studen Vojvodić\nVenera u Škorpiji se često povezuje sa tragičnom ljubavnom pričom, a svi filmovi čija je tematika fatalna, tragična, opsesivna i bolna ljubav, takođe se mogu povezati sa Venerom u Škorpiji.\nTradicija kaže da je Venera u Škorpiji u nepovoljnom za sebe, odnosno u izgonu, što znači da Venera ne razume ciljeve Škorpije i nalazi se na štetnom putu za sebe. Na ovom „štetnom putu“ nalazi se princip ljubavi, bliskosti, uzajamnog davanja i uživanja, jer Venera u Škorpiji ne može ispoljiti sklad, nežnost, blagost, druželjubivost, diplomatičnost, ljubaznost, harmoniju i ravnotežu, što je njena osnovna priroda.\nRazumevanje Venere u Škorpiji zahteva prethodno razumevanje Venere u Biku i Vagi, jer je u ovim znacima Venera u sedištu. Venera vlada znakom Bika, koji stoji u suprotnosti sa znakom Škorpije, pa tako stabilnost, sigurnost, statičnost i produktivnost Bika je u suprotnosti sa instiktivnom, nagonskom, prodornom i istraživačkom Škorpijom. Venera u Biku u ruci drzi cvet ili poklon, dok Venera u Škorpiji drzi oružje ili Venera u Biku ima želju za stabilnim i sigurnim emocijama, a u Škorpiji ima želju za prodornim i strastvenim emocijama, koje se prepliću i prožimaju ljubomorom, tajanstvenošću, pa i strahom.\nKao što je Venera u Biku produktivna, jer je to znak sredine proleća, kada sve u prirodi počinje da buja, tako je Venera preko puta u Škorpiji u znaku sredine jeseni, kada priroda vene i ostavlja za sobom ogolelo drveće nad iscrpljenom zemljom. Ovako predstavljena simbolička smrt prirode je slična krizama i lomovima koje se dešavaju u Škorpiji, tako da Venera u Škorpiji često donosi ljubavne lomove i emotivne krize.\nVenera u Biku je zainteresovana za lične materijalne i praktične vrednosti, dok je u Škorpiji kao suprotnom znaku, zainteresovana za tuđe vrednosti. Simbolički predstavljeno, Venera u Biku čvrsto i sigurno drži svoj novčanik, dok je u suprotnom znaku Škorpije sklona i uništenju istog. Pesma Venere u Biku je vesela i radosna, dok je pesma Venere u Škorpiji tužna i bolna. Osmeh Venere u Biku je prijatan, dok je osmeh Venere u Škorpiji sarkastičan i zajedljiv. Zagrljaj Venere u Biku aktivira osećaj sigurnosti, a zagrljaj Venere u Škorpiji pokreće strasti i neizvesnost. Venera u Biku je mirisno cveće najlepših boja, koje raste na livadama i pašnjacima, vrtovima, parkovima i baštama, dok je Venera u Škorpiji cvet oštrijeg ili divljeg mirisa, često povezan sa tragičnim i bolnijim ambijentima (cveće za groblje).\nHobi Venere u Biku je slikanje, pevanje ili kuvanje, dok su hobiji Venere u Škorpiji neki ekstremni sportovi, streljaštvo i izazivanje. Lepota je i u jednoj i u drugoj Veneri, a razlika je u tome, što je kod Venere u Biku prisutna fizička lepota, dok je lepota Venere u Škorpiji magnetična, izazovna i erotična. Pesnik sa Venerom u Biku se bavi lepotom, estetikom, prirodom, dok se pesnik sa Venerom u Škorpiji bavi tragikom, patnjom, strepnjom, ratovima. Ples Venere u Biku je veseo i radostan, dok je ples Venere u Škorpiji strastven i erotičan. Slika Venere u Biku oslikava lepe predele, prirodu u proleće, vrtove i cveće, parkove, lepe seoske pejzaže, dok slika Venere u Škorpiji oslikava ratove, opasnosti i tragične momente. Venera u Biku je ljubavni sastanak koji je ispunjen sigurnošću, lepotom, smehom, pesmom, radošću, dok je Venera u Škorpiji ljubavni sastanak koji je ispunjen strepnjom, izazovom, strašću, tugom, ali i strahom.\nZa razumevanje Venere u Škorpiji, važno je i razumevanje Venere u Vagi, gde je ona takođe kao i u Biku u svom sedištu. Vaga i Škorpija imeđu sebe pokazuju nerazumevanje, jer diplomatična, skladna i ljubazna Vaga, ne može razumeti izazivačko, a nekada i neprijateljsko raspoloženje Škorpije i obrnuto. Zbog toga Venera u Škorpiji uvodi na svom „štetnom putu“ neprijateljska, sarkastična, netolerantna i osvetoljubiva osećanja u bliskim odnosima, želeći dominantnu ulogu i laka uzbuđenja.\nVenera u Vagi uvek ima za cilj da odnos dovede u ravnotežu i harmoniju, dok je Venera u Škorpiji sklona uništenju harmonije i sklada. Venera u Vagi predstavlja osobu koja koristi kulturno, odmereno i ljubazno ponašanje u rešavanju pitanja u međusobnim bliskim odnosima, dok Venera u Škorpiji predstavlja osobu, koja ispoljava sarkastičnost, netoleranciju i kritičnost, a što često uništava međusobno bliski odnos. Da bi se dobilo kompletnije i potpunije tumačenje, potrebno je obratiti pažnju na aspekte Venere, kao i na Marsa, kao dispozitora Venere u Škorpiji. Ovi elementi će upotpuniti priču Venere u Škorpiji. Na primer, ako je Venera u Škorpiji u konjunkciji sa Neptunom ili u nekom od dishramoničnih aspekata sa ovom planetom, onda su na sceni ljubavna i emotivna razočaranje, haotičnost u bliskim odnosima, opsesije, a što se ne odnosi samo na ljubavne veze, već i na porodično okruženje i prijateljstva, jer je Venera svaki blizak odnos, zatim emotivne i ljubavne prevare, patnje, emotivna preosetljivost, blizak odnos sa osobom koja je bolesna ili sklona porocima, alkoholu, narkoticima i sl.\nVenera u Škorpiji je veoma istrazivački orijentisana i pokazuje visok stepen pronicljivosti u ljubavnim i bliskim odnosima. Princip bliskosti, uživanja i zadovoljstva ovde se izražava na strastven i ekstreman način i postoji motivacija da se ljubav doživi i oseti kroz opasnosti, izazovne i ekstremne ambijente. U svojoj ljubavnoj potrazi ona ide na sve ili ništa, spremna je za ljubav da umre i da se suoči sa opasnim i ekstremnim situacijama. Na putu do ljubavi neće je zaustaviti ni jedna opasnost, jer je ista ta opasnost i privlači, pa tako da bi se ljubav probudila, potrebno je ljubav i zadovoljstvo povezati sa strepnjom, strašću, izazovima.\nKako se princip bliskosti i zadovoljstva povezuju sa svim ovim ambijentima i ako je na primer, Venera u Škorpiji u povoljnom aspektu sa Merkurom, onda Venera u Škorpiji lako moze razumeti psihologiju, kriminalistiku, medicinu, kao i sve drugo, gde se zahteva pronicljivost, istraživanje i prodiranje u suštinu i bit, jer na taj način bliskost i zadovoljstvo se povezuju sa opasnim i ekstremnim ambijentima. Kada je Venera u Škorpiji u trigonu sa Jupiterom, onda, a ako i ostali elementi potvrđuju, mozemo govoriti o nekom nasledstvu, jer baš u trenutku ljubavnog bola i emotivnog gubitka, Jupiter donosi novac.\nPored aspekata treba obratiti pažnju i na Marsa kao dispozitora, što predstavlja posledicu ili rezultat Venere u Škorpiji. Tako, ako je Mars u Vagi, onda „štetan put“ Venere u Škorpiji, može imati posledicu u braku, društvenim aktivnostima, sporovima, pa i na sudu. Kada je Mars kao dispozitor Venere u znaku Lava, to bi govorilo i o egoističnoj i ponosnoj Veneri, gde Mars usmerava energiju prema veličini i sjaju, pokušavajući shvatiti zašto jedan njegov deo posmatra njegov sjaj i veličinu neprijateljski i zašto je sklon uništenju i razaranju, jer Škorpija neprijateljski posmatra sjaj, blještavilo i veličinu Lava. Dakle, veoma je vazno povezati aspekte Venere i dispzitora da bi se mogla dobiti kompletnija priča Venere u Škorpiji.\nVenera u Vagi ima motivaciju za društvenim, pa i inteletualnim kontaktima, jer ne treba zaboraviti da je Vaga vazdušni znak, ali u Škorpiji svoja ljubavna iskustva proučava putem ili kroz duboke emotivne doživaljaje. Škorpija ukazuje da spoljni sklad Vage ili spoljni sklad jednog bliskog i emotivnog odnosa, nije sve što postoji i zbog toga je Venera u Škorpiji motivisana za dubljim prodiranjem u emotivne i ljubavne odnose. Venera u Škorpiji ima mogućnost dozivljaja emotivnih preobražaja i transformacija, ali u otkrivanju najdubljih emocija, ona često odbacuje mnoge lične vrednosti.\nBliski i ljubavni odnosi se identifikuja sa „sve ili ništa“, „ili – ili“, jer postoji želja za potpunim predavanjem u ljubavi, kao i trošenjem kako sebe, tako i druge osobe. Škorpija je fiksan zodijački znak, a to upućuje na upornost i istrajnost, tako da se u bliskim i ljubavnim vezama ide u bilo koju krajnost u želji da zadrži ljubav i ono što voli i ceni. Emocionalne potrebe i želja za ljubavlju je veoma naglašena, intenzivna i dominantna, mada to ne mora uopšte biti očigledno, jer je Škorpija fiksan i vodeni znak, koji je usmeren prema unutra. Prodiranje do suštine bliskog i ljubavnog odnosa predstavlja suštinu Venere u Škorpiji, jer dok Venera iz Vage nosi iskustvo iz intelektualnih reagovanja na partnerske odnose, ovde u Škorpiji, rekacije su duboko emocionalne. Venera u Škorpiji je se suoačava sa izborom da li da se preda ljubavnom zagrljaju ili ne, jer predavanjem izrazava snažnu seksulanost, intenzivna i snažna osećanja, ali i posesivnost, strah od gubitka, ljubomoru, pa čak i nasilničko ponašanje. Međutim, ljubavne krize i lomovi donose preobrazaje i transformacije, jer je Venera u Škorpiji sposobna, a ako se izdigne iznad svoje mračnije strane, prodiranju kroz ljubavna iskustva u najskrivenije delove prirode.\nOna mora žestoko prodreti u ljubavnu vezu, jer jedino na taj način može osetiti bliskost sa drugim. Ljubav se pokreće samo tamo gde su osećanja intenzivna, opčinjena, strasna i žestoka. Kako svaka planeta u znaku ima određenu svrhu, a bez obzira da li joj taj znak prija ili ne prija, svrha Venere u Škorpiji je ljubavna strast, fatalna ljubav, intenzivna osećanja, žestoka ljubav, izazovi, ekstremna osećanja, seks, duboka bliska povezanost.\nKada Venera bude ulazila u znak Škorpije, ona će reći – „donosim ti ljubav i uživanje“, a Škorpija će odgovoriti – „sklad, ljubaznost, finoću i miroljubivost ostaviti za neko drugo vreme i za neko drugo mesto, jer ćeš sada voleti, tek kada budeš izazvana i kada budeš u opasnosti, gubitku, strepnji i bolu.“


Home - start, pomoć u užurbanom danu - Kuhinjske Priče\nHome – start, pomoć u užurbanom danu\nHome – Start je internacionalna organizacija osnovana u Engleskoj prije vise od 40 godina, a clanovi ove organizacije su takozvani prijatelji porodice koji pomazu porodicama sa malom djecom u prakticnim stvarima ili druzenjem u najpotrebnijim situacijama. Tipicni prijatelj porodice su zene preko 60 godina starosti koje vise nisu na radnom trzistu i same nemaju unuke, ali su to i ostali, cesto studenti. Ove organizacije sirom svijeta finansiraju se od raznih fondova.\nHome – Start postoji i u Danskoj i vrijedno trazi clanove koji su gledajuci kratkorocno gledano velika pomoc u kuci, ali i pomoc koja ima veliki uticaj kako na djecu tako i na roditelje sto je objavljeno u najnovijim istrazivanjima o radu ove organizacije. Prakticna pomoc u kuci ostavlja roditeljima vise vremena da se posvete djeci, sto sve daje pozitivniju i veseliju atmosferu u porodici. U nekim porodicama prijatelji porodice su sprijecili razvod ili pomogli da se ljudi nakon duze bolesti lakse vrate na posao.\nPrijatelji porodica cesto nadomijestaju i toplinu koja nedostaje djeci koja nemaju baku i djeda ili koji ne zive u blizini i ne vidjaju cesto, pa se sati provedeni zajedno mogu provesti tek u klasicnoj danskoj hygge. Ipak, tipicna pomoc se sastoji da se jedan dan u sedmici djeca dovedu iz vrtica, pomogne u pripremanju vecere ili domacih zadataka za stariju djecu, ali pomoc mogu biti i sasvim prakticni kucni poslovi kao slaganje vesa, pripremanje uzina za sljedeci dan i slicno sto sve daje malo slobodnog vremena za prezauzete roditelje sa malom djecom.\nIako je tipicna pomoc par sati sedmicno, mnogi porodicni prijatelji u dogovoru sa porodicom pruzaju i vise pomoci i postaju dobri prijatelji koji ponekad izvedu djecu na igraliste, odvedu ih zubaru ili ostanu uz njih kada su bolesni da bi roditelji mogli obavljati svoj posao. Cesto je sve to obostrano i korist od ovog druzenja ima i sam prijatelj porodice, jer uziva u satima druzenja i topline, narocito ako zivi sam.\nProcitaj sljedece Danske zene preko 65 najsretnije u svijetu\nFebruar 28, 2017 at 05:09\nDa eto nekakda je bila prirodna stavr da se ljudi više druže i pomažu. Sada takodje mogu naći i pomć u kući i oko dece ali nažalost samo ako debelo plate. Ima i ovde raznih gradjanskih ideja kako pomoći i porodicam i starima i tad. Pozdravljam svaku takvu ideju!


Humanitarna akcija studenata Ekonomskog fakulteta - 70 paketića za najugroženije porodice - iKragujevac\nsubota, 15 decembar 2018 14:01\nNa Ekonomskom fakultetu u Kragujevcu, Klub za računovodstvo i poslovne finansije „Aktiva“ organizovao je humanitarnu akciju „Studentsko srce 8“ sa ciljem da se za najugroženije porodice, uoči praznika, pripreme novogodišnji paketići.\nOvom prilikom, 35 porodica dobilo je 70 paketića.\nOsam godina za redom studenti Ekonomskog fakulteta u Kragujevcu i Klub za računovodstvo i finansije „Aktiva“, organizuju humanitarnu akciju prikupljanja nočanih sredstava kako bi najugroženijim porodicama u Kragujevcu novogodišnje praznike učinili radosnijim i lepšim.\nUkupno 35 porodica dobilo je po paketić sa osnovnim životnim namirnicama i paketić sa proizvodima za higijenu.\nPored studenata Ekonomskog fakulteta, humanitarnoj akciji priključile su se i kolege sa Pravnog, Prirodno matematičkof i Fakulteta inženjerskih nauka, Studentski dom i organizacija „Bunt“ iz Jagodine, koja je ovom prilikom poslala polovnu garderobu, obuću i igračke.\nAkcija se tradicionalno organizuje u sradanji sa Centrom za socijalni rad.\nkragujevac\tekonomski fakultet


Podrška Njemačke javnim komunalnim preduzećima i lokalnim samoupravama u suzbijanju pandemije\nKao vid podrške Njemačke razvojne saradnje u suzbijanju pandemije COVID-19. odabranim javnim komunalnim preduzećima i lokalnim samoupravama danas su dodijeljeni paketi zaštitne opreme i sredstava za dezinfekciju.\nPakete, koji sadrže dezinfekcijska sredstva, maske, rukavice, zaštitna odijela, vizire, je u ime Njemačke Vlade, dodjelio GIZ u okviru Otvorenog regionalnog fonda za modernizaciju opštinskih usluga. Ukupna vrijednost podrške iznosi 50.000 eura, a gradovi koji su obuhvaćeni u prvom krugu dodjele paketa su: Gračanica, Sanski Most, Srebrenik, Velika Kladuša, Gradiška, Kotor Varoš, Laktaši, Prnjavor, Trebinje i Banja Luka.\nOn je posebno istakao saradnju Udruženja “Vodovodi RS” sa GIZ-om. „Prije dvije godine smo potpisali ugovor sa GIZ-om, gdje nam oni pomažu u obuci kadrova, a tu je i niz projekata u vezi sa vodnim uslugama, po pitanju riješavanje problema gubitaka na mreži i otpadnih voda, a najavljena je i daljnja saradnja.“\nPrema riječima Selima Babića, predsjednika Udruženja/Udruge poslodavaca komunalne privrede Federacije BiH vodosnabdijevanje se odvija bez teškoća. Upravo zbog stanja pandemije ulažu se i dodatni napori da nijednog momenta ne budu dovedeni u pitanje kontinuitet vodosnabdijevanja i kvalitet vode. “Saradnja Udruženja poslodavaca komunalne privrede u FBiH (UPKP FBiH), odnosno javnih komunalnih preduzeća koja su naše članice, sa GIZ-om je veoma važna, s obzirom na specifičnost ali i obim poslova koje realiziraju. Takve aktivnosti omogućavaju praćenje globalnih trendova iz oblasti komunalnih usluga i integraciju u procese koji će u budućnosti biti presudni, posebno za male zemlje u razvoju kao što je BiH,” kaže Babić i dodaje da Udruženje poslodavaca komunalne privrede u Federaciji BiH kroz više projekata iz sektora vodosnabdijevanja i odvodnje i sektora zbrinjavanja komunalnog otpada dobija značajnu podršku od GIZ-a, što otvara brojne druge poslovne mogućnosti.\nEdin Kekić direktor Javnog komunalnog predzeća “Vodovodi i kanalizacija” d.o.o. iz Velike Kladuše istakao je da građani u ovoj teškoj i kriznoj situaciji očekuju da ova firma pruži kompletnu uslugu i upravo zbog svoje uloge i značaja obavlja se rad u izuzetno teškim uslovima. “Posebno treba naglasiti napor koji uposlenici komunalnog preduzeća obavljaju svakodnevno brinući o higijensko-zdravstvenoj ispravnosti vode, ” kaže Kekić i dodaje “GIZ je uz nas u ovim vrlo teškim vremenima. Ta donacija će indirektno poboljšati kvalitet naših usluga kroz kontinuirano vodosnabdjevanje naših građana kao i obezbjeđivanje sanitarno – higijenskih uvjeta kako radnih prostorija, skladišnih prostora, kancelarija i slično kao i za zaštitu radnog osoblja uposlenika JKP od COVID-19 virusa.”\nŠirenje korona virusa nije imalo značajnijeg uticaja na kvalitetu vode za piće u BiH, kaže Vesna Muslić iz Udruženja za oblasti voda i zaštitu okoliša Aquasan te dodaje da postoje problemi koji se mogu pripisati klimatskim promjenama odnosno dugotrajnim sušnim periodima ili periodima intenzivnih oborina koje uzrokuju ispiranje podzemnih voda tako da vrlo brzo s sobom donose fekalne i mikrobiološki opterećene vode. “GIZ-ovi projekti su veoma važni jer pružaju podršku u usvajanju novih znanja i uspostavljanju dobrih praksi u BiH i regionu, kao i razmjeni znanja i iskustava među akterima u ovom sektoru.” naglasila je Muslićeva\nOdabranim lokalnim javnim preduzećima u BiH zahvalio se Peter Wolf sektorski menadžer „Otvorenog regionalnog fonda za Jugoistočnu Evropu – modernizacija opštinskih usluga“, rekavši da je cilj da se kroz regionalno umrežavanje i saradnju pomogne u modernizaciji opštinskih usluga, kako u opštim uslugama tako i u sektoru upravljanja vodama. Uslijed pandemije izazvane COVID-19 virusom lokalne samouprave i javna komunalna preduzeća više su nego ikad pod pritiskom da pruže adekvatne usluge i odgovore na visoke higijenske standarde „U BiH u borbi sa pandemijom izazvanom COVID-19 virusom želimo dati posebnu podršku javnim komunalnim službama u vidu zaštitne opreme i sredstava kako bi se mogla pružiti adekvatna usluga i odgovori na visoke higijenske standarde u zaštiti postrojenja, radnih mjesta, javnih površina i naravno kako bi se na najbolji način mogli zaštiti radnici. Njemačka razvojna saradnja razvila je mjere kojima želi da ojača njihove kapacitete u suočavanju sa ovim izazovima, a cijelokupna vrijednost podrške u zaštitnoj opremi i sredstvima za dezinfekciju za svih 6 zemalja regiona je 400.000 eura“.\nTuga u Kalesiji: Preminula 26-godišnja Belma Osmanović\nTužnu vijest o smrti 26-godišnje Belme Osmanović saopštio je džematiski odbor “Zug” "S tugom i žalošću vas obavještavamo da je jučer u 26. godini života,...\nAmbasadorica Bosne i Hercegovine u Češkoj Republici Martina Mlinarević, obavijestila je bosanskohercegovačku javnost da su pokrenuti pregovori sa čelnicima Wizz Air-a u sklopu nove...


Održana radionica izrade CV i motivacionih pisama – Agencija za razvoj i saradnju CEREBRA\nOdržana radionica izrade CV i motivacionih pisama\n25/12/2020 25/12/2020 Cerebra, Edukacija\nAgencija za razvoj i saradnju CEREBRA u saradnji sa SaMSIC – Komitet za međunarodnu razmjenu studenata medicine Republike Srpske, organizovali su radionicu izrade CV i motivacionih pisama za studente Medicinskog fakulteta Univerziteta u Banjoj Luci ali i za ostale zainteresovane mlade.\nJoš jednom se potvrdilo koliko je ova tema značajna i bitna za mlade ljude na početku nihovih akademskih i profesionalnih karijera i bilo kakvog vida usavršavanja.\nRadionici je prisustvovalo 15 učesnika koji su izrazili zadovoljstvo prezentovanim sadržajem i usvojenim znanjem koje će im pomoći u kreiranju ovih jako važnih dokumenata.\nOvim je nastavljena uspješna saradnja CEREBRE i SaMSIC-a, a za naredni period planiramo još sličnih aktivnosti kako bismo radili na kvaliteti neformalnog obrazovanja za mlade ljude u našem gradu.\nRadionicu su vodili naši članovi Miloš Kovačević i Marina Topić.\nCEREBRA učestvovala na Generalnoj skupštini YEU International


Sutra u Domu omladine promocija knjige "Zauvek đaci" -\nSutra u Domu omladine promocija knjige “Zauvek đaci”\n13.12.2016. Редакција Култура Остави коментар\nPromocija knjige poezije „Zauvek đaci“, to jest Cvetnika pesnika, čitelja i nastavnika koji se i sami bave umetnošću, biće održana sutra u 18 časova u Domu omladine u Aleksincu. Domaćini susreta su profesori srpskog jezika iz Aleksinca Tanja Milenković i Slobodan Ganić, čiji su radovi zastupljeni u zbirci, a njima će se pridružiti i pesnici Violeta Jović iz Niša i Vlasta N. Cenić iz Doljevca.\nUpoznajući nas sa sadržajem zbirke „Zauvek đaci“ Vlasta N. Cenić navodi da je cilj objavljivanja ovakvog jednog dela da se na jednom mestu nađu najuspešniji radovi prosvetnih radnika sa ovih prostora i da se široj javnosti predstavi njihov umetnički potencijal.\n– U Cvetniku se nalaze pesme prosvetnih radnika, savremenih književnih stvaralaca za decu i mlade, onih koji deci kroz književnost tumače svet, a i sami pripadaju svetu književnosti. Inače, ova knjiga je rezultat dvadesetogodišnjih susreta prosvetnih radnika i književnih stvaralaca za decu, koji se održavaju u Doljevcu svakog maja, na rođendan Desanke Maksimović, koja je takođe bila prosvetni radnik – kaže Cenić i ističe da se od 2015. godine, pored osnivača majskih druženja prosvetnih radnika, Osnovne škole „Vuk Karadžić“ u Doljevcu, u organizaciju ove značajne manifestacije uključilo i Kulturno-prosvetno društvo „Poreč“ iz Kočana.\n– I Aleksinac je učiteljski grad, grad prosvetara, pa je ovo prilika da se svi nađemo na jednom zajedničkom zadatku, da promovišemo knjigu učitelja, ali i da motivišemo učenike da se i sami oprobaju na tom polju, da poštuju, vole i cene knjigu – dodaje on.\nOrganizatori promocije knjige su Javna biblioteka „Vuk Karadžić“ iz Aleksinca i Centar za kulturu i umetnost.\nPrevious Post:Zdrava zimnica po receptima naših baka\nNext Post:Program “Sport i zdravi stilovi života” u sredu i četvrtak za aleksinačke osnovce i srednjoškolce


Koen: NATO osujetio opasnu igru Erdogana - Sputnjik Srbija\n17:25 10.12.2015 (osveženo 18:16 10.12.2015) Preuzmite kraći link\nPrema njegovom mišljenju, to je primetno na osnovu nekoliko nedavnih događaja, od „neshvatljive“ odluke NATO-a da pozove Crnu Goru u svoje članstvo do napetih odnosa Rusije i Turske.\nKoen navodi da su nedavni teroristički napadi u Parizu pokazali da je neophodna zajednička borba zapadnih zemalja i Rusije protiv DAEŠ-a, ali da Zapad shvata određene stvari tek kada je prekasno. Analitičar smatra da čak i posle pariskih događaja osobe koje se zalažu protiv koalicije s Rusijom ne razumeju „koliko su ulozi visoki“.\n„Oni su udvostručili uloge u svojoj igri protiv Rusije bez obzira na to što je DAEŠ učinio i nastavlja da čini“, navodi Koen.\nPolitikolog je komentarisao i nedavni govor Baraka Obame posvećen suprotstavljanju islamističkom terorizmu. Prema mišljenju Koena, američki predsednik je prećutao da je operacija ruske avijacije u Siriji donela više koristi u borbi protiv DAEŠ-a nego višemesečna vazdušna kampanja SAD.\nOperacija Rusije u Siriji je zapanjila Pentagon, smatra Koen. „U SAD nisu verovali da je Rusija sposobna za to. A Rusija ne samo da sada štiti svoje nacionalne interese u Siriji nego i pokazuje celom svetu da je ponovo u igri. Takva je nova stvarnost“, smatra politikolog.\nKoen je govorio i o nedavnim događajima u Ukrajini, pre svega o poseti američkog potpredsednika Džozefa Bajdena Kijevu i odluci Međunarodnog monetarnog fonda da omogući kreditiranje zemlje čak i u slučaju bankrota zbog spoljnog duga Rusiji.\nPrema njegovom mišljenju, MMF-ovom odlukom narušava sopstvena, odavno usvojena pravila. Politikolog je ovaj korak nazvao „činom spoljne politike“ Vašingtona jer upravo on kontroliše MMF.\nKoen je podsetio da je Ukrajina prema zakonu u obavezi da isplati Rusiji dug od tri milijarde dolara. To je neophodno učiniti do 20. decembra. Kijev bi mogao da plati dug od novca koji mu daje MMF, ali ne želi jer, prema mišljenju Koena, uskoro se može očekivati novo rasplamsavanje sukoba u Donbasu koje će isprovocirati Ukrajina.\n„Ukrajina će reći – nećemo isplaćivati dug, oni nas ponovo napadaju, a Vašington i MMF će odgovoriti ’Da, razumemo’“, ukazuje Koen.\nKomentarišući nastupanje Bajdena u Kijevu, tokom kojeg je potpredsednik SAD pozvao da se „iskoreni tumor korupcije“ u Ukrajini, Koen je podsetio da je u tu istu korupciju bio umešan Bajdenov sin Hanter, o čemu je pisao list Njujork tajms.\n„Verovanje u Bajdenove pozive protiv korupcije podriva činjenica da je njegov sin Hanter Bajden u vezi s jednom od najvećih gasnih kompanija ’Burizma holdings‘ i njenim vlasnikom Nikolajem Zločevskim“, navedeno je u tekstu Njujork tajmsa.\nBajden vodi sopstvenu spoljnu politiku, isto kao i američki senator Džon Mekejn i neki drugi predstavnici američke državne strukture, a to je, prema Koenovoj oceni, katastrofa koja ne odgovara ni američkim ni ukrajinskim nacionalnim interesima.\n„Obama je predsednik i ako on ne shvata šta se dešava, treba da podnese ostavku, a ako shvata, onda treba da se umeša“, smatra analitičar.\nKoen je takođe izjavio da je neophodno obrazovati komisiju formata „Obama – Putin“ da bi mogli zajedno da razmotre „u jednoj prostoriji“ pitanja nacionalne bezbednosti svojih zemalja i međunarodne zajednice u celini.\nRuski predsednik je više puta predlagao nešto slično, a Obama je posle terorističkih sukoba u Parizu imao mnogo šansi da mu izađe u susret. Ipak, američki predsednik u svojim izjavama nastavlja da napada Rusiju, navodi politikolog.\nKada je reč o sukobu Rusije i Turske, Koen smatra da je očigledno da je avion, najverovatnije na osnovu lične odluke turskog predsednika Redžepa Tajipa Erdogana, oboren iznad Sirije, a ne Turske. Politikolog objašnjava ovu odluku slabljenjem pozicije Erdogana. Šanse za svrgavanje sirijskog lidera Bašara el Asada znatno su smanjene nakon početka operacije ruske avijacije u Siriji, a Evropa posle terorističkih napada u Parizu sve više teži savezu s Moskvom. Zbog toga je Erdogan i odlučio da isprovocira konfrontaciju s Rusijom, računajući na podršku NATO-a.\nIpak, Alijansa je osujetila ovaj plan i uzdržala se od razmatranja mogućnosti primene člana o kolektivnoj odbrani zemalja NATO-a. Koen smatra da to znači da su Vašington i Brisel iznervirani zbog ponašanja Ankare i svesni su kakvu opasnost Turska predstavlja za NATO, smatra Koen.\ndužnička kriza, borba protiv terorizma, MMF, NATO, DAEŠ, Barak Obama, Vladimir Putin, Bašar Asad, Stiven Koen, Sirija, Ukrajina, Turska


Nekadašnji direktor niškog aerodroma Dragan Bugarinović izabran za direktora aerodroma "Morava"\nBugarinović je bio na čelu Aerodroma Niš od 2008. godine, do 2014. kada je podneo ostavku na tu funkciju, kako je tada rekao iz ličnih razloga, medjutim prema tvrdnjama tadašnjeg zamenika gradonačelnika Niša Ljubivoja Slavkovića, Bugarinoviću je tada predloženo da podnese ostavku, nakon konstatacije grada da je stanje na aerodromu katastrofalno.\nDragan Bugarinović, Foto: Arhiva\nPrema navodima sadašnjeg direktora preduzeća "Aerodromi Srbije" , Mihajla Zdravkovića - Bugarinović je čovek sa iskustvom, radio je dugi niz godina na niškom aerodromu, bio je direktor niške vazdušne luke, ima iskustva i može zajedno sa 37 novo zaposlenih da da doprinos i aerodromu Morava.\nIako kraljevački aerodrom koji se zvanično otvara za Vidovdan, 28. juna trenutno nema potpisanih ugovora ni sa jednom avio kompanijom, spekuliše se da će prve destinacije sa ovog aerodroma biti ka Turskoj i Nemačkoj.\nPodsetimo, Direktor privrednog društva "Aerodromi Srbije" Mihajlo Zdravković najavio da će do kraja maja sedište tog preduzeća biti preseljeno u Niš, sedište ovog preduzeća se i dalje nalazi u Beogradu, a više se ne govori o datumima njegovog preseljenja u Niš, sem da će se to ubrzo desiti.\n„Odluka je doneta, u toku je postupak upisa u APR-u i očekujemo da se to desi vrlo brzo, dani su u pitanju“, - istakao je Zdravković.\nPrivredno društvo „Aerodromi Srbije“ upravljaće niškim i kraljevačkim aerodromima, dok će se preduzeću ubudućnosti priključiti i Aerodroma „Ponikve“ u Užicu, kao i 20-tak manjih sportskih aerodroma širom Srbije.


Polaznici škole romskog liderstva u poseti Povereniku za zaštitu ravnopravnosti - Minority News\nPoverenica za zaštitu ravnopravnosti, Brankica Janković, sastala se sa polaznicima i polaznicama škole romskog liderstva Barvalipe, koja okuplja mlade Rome i Romkinje posvećene razvoju i unapređenju romske zajednice u Srbiji.\nIstičući važnost postojanja ovakve škole romskog liderstva, poverenica je naglasila da je neophodno nastaviti sa promovisanjem primera dobre prakse u okviru romskog aktivizma i da je upravo ovo jedan od najboljih načina za motivisanje mladih Roma i Romkinja. Poverenica je takođe pozvala studente i studentkinje da reaguju ako budu u situaciji da primete diskriminatorno ponašanje i naglasila da u svakom trenutku mogu da se obrate instituciji.\nPredsednik Vojvođanskog romskog centra za demokratiju, Aleksandar Jovanović, ocenio je da je delovanje institucije Poverenika od velikog značaja za smanjenje diskriminacije prema romskoj nacionalnoj manjini i izneo konkretne predloge za buduću saradnju.\nNa sastanku su predstavljene aktivnosti institucije Poverenika za zaštitu ravnopravnosti usmerene na poboljšanje položaja pripadnika romske populacije u Srbiji, a diskutovano je i o tome na koje sve načine mladi Romi i Romkinje iz ove škole mogu doprineti promeni položaja romske zajednice. V.d. pomoćnice poverenice Tatjana Jokanović detaljnije je upoznala studente i studentkinje sa radom institucije Poverenika na suzbijanju diskriminacije i unapređenju ravnopravnosti u svim oblastima života.\nOznake:\tBrankica Janković, diskriminacija, Poverenik za zaštitu ravnopravnosti, Romi, romsko liderstvo


Objavljeno: 6 jula, 2012\nU NEDJELjU OBILjEŽAVANjE 137 GODINA OD USTANKA\nBANjALUKA, 6. JULA (SRNA) – U mjestu Krekovi\nkod Nevesinja u nedjelju, 8. jula, biće obilježeno 137 godina od Hercegovačkog ustanka, poznatog kao „Nevesinjska puška“, najavio je Odbor Vlade Republike Srpske za njegovanje tradicije oslobodilačkih ratova.Parastos poginulim\nustanicima biće služen u 10.30 časova na Spomen obilježju u Klekovima, a u 10.50 časova položeno cvijeće.\nObraćanje zvaničnika planirano je u 11.10 časova, a potom je predviđen prigodan kulturno-umjetnički program.\nSavjetnik ministra rada i boračko-invalidske zaštite general Milan Torbica istakao je da je to bio ustanak srpskog naroda protiv Otomanske imperije, čija je moć počela da opada na Balkanu.\nTaj ustanak je počeo sukobom srpskih hajduka i Turaka 9. jula po novom kalendaru 1875. godine kod mjesta Krekovi, rekao je general Torbica na konferenciji za novinare.\nPrema njegovim riječima, ustanak je prvo zahvatio nevesinjsko područje, a zatim se proširio i na ostale krajeve Hercegovine. Ustanicima su, dodao je, pomagale Srbija i Crna Gora.\n„Taj ustanak imao je dalekosežne posljedice i doveo je do održavanja Berlinskog kongresa 1878. godine na kojem su Srbija i Crna Gora dobile nezavisnost, a Austro-Ugarska pravo da okupira\nBiH“, naveo je Torbica.\nUstanak srpskog naroda u Nevesinju, koji se kasnije proširio na veliki dio BiH, najznačajniji je istorijski događaj na Balkanu i Evropi u drugoj polovini 19. vijeka.\nTo je ubrzalo otvaranje i rješavanje Velike istočne krize, poznate pod još i pod imenom Istočno pitanje, koje je podrazumijevalo povlačenje Turske sa Balkana i borbu za njeno nasljeđa.\nSvoje pretenzije isticale su Austro-Ugarska i Rusija, mada ni planovi Engleske i Francuske nisu bili zanemarljivi. Interesi tih velikih sila bitno su uticali na život i sudbinu srpskog naroda na Balkanu tokom 19. i početkom 20. vijeka.


20.10.2021 0:00:00 7.9.2021 0:00:00 Prednacrt Odluke o odobravanju novog zapošljavanja Agenciji za školovanje i stručno usavršavanje kadrova - Agencija za školovanje i stručno usavršavanje kadrova PhaseOne Online konsultacije 20.10.2021. Direktni poziv svim registrovanim sa liste zainteresiranih Internet\n19.6.2021 0:00:00 1.6.2021 0:00:00 Srednjoročni plan rada Agencije za lijekove i medicinska sredstva Bosne i Hercegovine za 2022-2024 - Agencija za lijekove i medicinska sredstva PhaseOne Online konsultacije 19.06.2021. Direktni poziv svim registrovanim sa liste zainteresiranih Internet\n6.2.2021 0:00:00 22.1.2021 0:00:00 Prijedlog Izvještaja o radu IDDEEA BIH - Agencija za identifikacione dokumente, evidenciju i razmjenu podataka PhaseOne Online konsultacije 06.02.2021. Direktni poziv svim registrovanim sa liste zainteresiranih Internet\n31.3.2019 0:00:00 13.3.2019 0:00:00 Prijedlog Odluke o utvrđivanju minimuma procesa rada u Arhivu Bosne i Hercegovine za vrijeme trajanja štrajka - Arhiv Bosne i Hercegovine PhaseOne Organizovanje posebnih oblika konsultacija sa onima koji imaju posebni interes ili će na njih posebno utjecati propis koji se donosi 31.03.2019. Direktni pozivi prema unaprijed utvrđenim kriterijima sa liste zainteresiranih Sarajevo\n11.6.2022 0:00:00 12.2.2020 0:00:00 Odluka o imenovanju članova povjerenstva za deminiranje u Bosni i Hercegovini - Ministarstvo civilnih poslova BiH PhaseTwo Online konsultacije 11.06.2022. Direktni poziv svim registrovanim sa liste zainteresiranih Internet\n5.4.2022 0:00:00 21.3.2022 0:00:00 Nacrt Pravilnika o primjeni tehničkih specifikacija interoperabilnosti koje se odnose na podsistem „infrastruktura“ u Bosni i Hercegovini - Regulatorni odbor željeznica BiH PhaseTwo Online konsultacije 05.04.2022. Direktni poziv svim registrovanim sa liste zainteresiranih Internet\n26.3.2022 0:00:00 11.3.2022 0:00:00 Izvještaj o radu Komisije za deminiranje u Bosni i Hercegovini za 2021. godinu. - Ministarstvo civilnih poslova BiH PhaseTwo Online konsultacije 26.03.2022. Direktni poziv svim registrovanim sa liste zainteresiranih Internet\n19.3.2022 0:00:00 4.3.2022 0:00:00 NACRT PRAVILNIKA ZA SERTIFIKACIJU I NADZOR TIJELA NADLEŽNOG ZA ODRŽAVANJE (ECM) I SERTIFIKACIJU I NADZOR FUNKCIJA SISTEMA ODRŽAVANJA.doc - Regulatorni odbor željeznica BiH PhaseTwo Online konsultacije 19.03.2022. Direktni poziv svim registrovanim sa liste zainteresiranih Internet\n9.3.2022 0:00:00 22.2.2022 0:00:00 Prednacrt Pravilnika o primjeni tehnickih specifikacija interoperabilnosti energetskog podsistema u Bosni i Hercegovini - Regulatorni odbor željeznica BiH PhaseTwo Online konsultacije 09.03.2022. Direktni poziv svim registrovanim sa liste zainteresiranih Internet


Dodik: Vojska neće ići na granicu sa Srbijom i Crnom Gorom — Radio Velkaton : Radio Velkaton\n3. Jula. 2019. Bosna i Hercegovina\nPredsjedavajući Predsjedništva Bosne i Hercegovine Milorad Dodik izjavio je da Bosna i Hercegovina neće fizički zatvarati granice prema Srbiji i Crnoj Gori kako se to navodi u zaključku Vijeća ministara, kojim se od ministrice odbrane Marine Pendeš traži bataljon Oružanih snaga Bosne i Hercegovine za te namjene.\n“Dobro se zna da je vrhovni komandant Oružanih snaga Predsjedništvo BiH i ja kao predsjedavajući Predsjedništva neću dozvoliti da se granice zatvaraju. Potpuno mi je poznata netrpeljivost militantnog Denisa Zvizdića prema Srbiji, koji bi umjesto zatvaranja granica trebalo da razmišlja o tome kako da se nađe rješenje za problem dolaska migranata u BiH u dijalogu sa Srbijom i Crnom Gorom, a ne da se šalje vojska na granice”, rekao je Dodik za Srnu.\nOn je poručio da vojska neće ići na granice, te dodao kako je Zvizdićev prevashodni zadatak da traži rješenje kako da se migranti usmjere da idu prema Evropskoj uniji, što im i jeste željena destinacija, a ne kako da se zatvaraju granice prema našim susjedima.\nDodik je podsjetio da Vijeće ministara još nije dostavilo Predsjedništvu BiH sveobuhvatan izvještaj o migracijama. Kako je rekao, Vijeće ministara trebalo je da do 19. juna dostavi sređen dokument koji će obuhvatiti mjere u vezi sa migrantskom krizom, među kojima neće biti izlaženja vojske na granicu.\n“Moramo imati efektivne, a ne militantne mjere koje nam predlaže Vijeće ministara, kao pomoćno tijelo Predsjedništva BiH i očekujem da to učine”, zaključio je Dodik.